Amah ttanhtu le senators cheukhat nih Biden teinak hi cohlang cang tiah whistle an tum hnawh zong ah a lu aa thing peng rih. – Hakha Cherry\nMartial law le tulio kan President Trump\nKan President cu sungh aa faksak tuk caah nihin tiang election result a cohlang duh lo i, buainak a chuak khawhnak hnga lampi a kawl peng rih ti asi. Amah official ruahnak cheuhtu cheukhat le Michael Flynn, Virginia senator Amanda Chase hna nih cun martial law hman ding in an duh pi ngai i, a tuah ngam taktak te hnga maw ti hi cuanh cio asi.\nCu caah martial law cu zeidah asi i, zei bantuk dirhmun ah dah hman asi ti le a hman tak2 hnga maw tiah van funtom tuah hna usih.Martial law cu ralkap tlangtlak kha a chimmi asi i, a tlangpi in phunhnih in tthen asi. Qualified le absolute ti in hmuhkhawh asi. A pakhatnak qualified martial law cu ; ralkap nih nawlngeih kha si lo in mipi bawmh in dainak le remnak ser kha asi. A pahnihnak absolute martial law tu cu aningpi in ralkap nih caan zeimawzat chung uknak tlaih kha a chimmi asi. U.S ram ah hin martial law an hman hi tam ialte asi cang i, vawlei Ralpi pahnih hnu hmanh hin voi 9 a hman cang ti asi.\nCu martial law an hman cu ramchung ral, kokek puicim le zatlak can tck; tornado, tilianh, meikangh, race riot ti bantuk lawng ah an rak hmang. Mi zei president hmanh nih election result lungtling lo ruang ah martial law an rak hmang bal lo. U.S tuanbia ah a chiakha bik le aa dawh lobik ah ruahmi Nov.7,1876 election ah martial law an rak hmang hnik na in an rak I let tthan. America a daw tak2 mi hna nih cun America buainak cha cun sungh hmanh kha an rak ithim deuh. Vawleipi hmai ah America belmam thuh cu mah til le mah zangcumh tluk ah an ruah caah America limhang kha an veng peng.\nLaimi tam deuh nih cun termkhat te cu peh tuah seh tiah kan siaherh cio. Asi na in election kong ah biatak te in study an tuahmi le data an lakmi zoh tik ah fimnak a cawngmi college in postgraduate study pawl le anmah Republican party upa tampi nih hnu an chitmi hmuh tik ah khua a ruah thiammi nih cun an kaltak ko hi ta ti a fiang.\nAmah ttanhtu le senators cheukhat nih Biden teinak hi cohlang cang tiah whistle an tum hnawh zong ah a lu aa thing peng rih. Termhnih hi hei peh sehlaw U.S president ah a tthabik top 10 ah aa tel lo ah cun a chiahrubik top 10 ah aa tel te lai ka rak ti bal i, tutan ah martial law a hman cikcek ah cun U.S president vialte lak ah a hrutbik asi kha amah lila nih a fehter bantuk asi hnga tiah ka ruah. January 6 tiang hnabei hei sei peng rih lebang khi cu mang ah vanram kai bantuk men ah ruah khawh asi.\nCu caah a donghnak ah cun martial law hi a hmang lai ti hi ka hnabei asei lo. A ruang cu kum 300 renglo a kal cangmi U S tuanbia ah tulio thimnak nak in a zual deuh, a buai deuhmi an rak um len ko na in mi zei hmanh nih martial law ngai ngai hi an rak hmang ngam in an rak hmang duh bal lo. Vawlei ral le kokek harsatnak an ton lawng ah an rak hmang ciomi asi I amah zong cu cu ttha a ti ve te ko lai ti hi ka hnabei asei ve ko.Credit-Lai Kung


Pu Trump Le A Mipi Pawl Cu Faklak In An Phomh Cang Hna, Molh Tanh Le Hruh Tanh Hin Um Hlah Uh\nElectoral College vote ralchanh in duhlonak kan langhter lai, tiin ai hrocermi Republican pawl cu Utah Sen. Mitt Romney nih an zo zaraang in a hlih hna.\n“Molhtamh bia a si. Tuah tawn ningtein kan tuah ko, vote relthannak tuah zong hi a phung a si ko, biaceihzung phaakpi le tazacuianak tuah zong hi a phung a si ko. Asinain, riantuan dingin mipi nih an thimmi hna electors pawl rian tuan lo dingin kham timh cu molhtamh bia rumro a si,” tiin Romney nih a chim. Cu a chimmi cu NBC News biachimtu Frank Thorp V nih a vun chimchin.\nBusiness Insider ah a tu bantukin Romney nih a chimmi cu a aiawhminung zong nih a fehtermi te a si ko. 2020 election results a khupthal leh tim in state tampi ah Trump campaign le a Republican hawirual nih tazacuainak an tuah. Biden nih buan a co mi hi Election Day hnu ni tlawmpal in khan ai fiang ngai ko cang nain, nihin tiangah Trump nih a sungh a khaan duh lo.\n“Khah, mipi an vote hi biapi ah chia lem hna hlah u sih. Cunakcha in cun kan duh ning tu in tuah ko u sih. Cu kan tuahning cu democratic republic nih an tuah awk a si theng lo mi phung zulh in a si lai,” hei ti phun khin Trump a cawlcangh daan hi a si, tiah Romney nih a chim.\nPA election results namhnehnak kham dingin Rep. Mike Kelly le PA state biaceihbawi pawl nih nawlnak an tuahmi cu Tuesday ah khan US Supreme Court nih an hnonpiak hna.\nTuesday hi deadline caah hnangampi awk tha ngai a si. A sullam cu, an result cio namhneh dingin states vialte an fial theng hna lo, asiloah an fial hna hmanh ah, an results vialte hi final a si cang lai i, Congress zong nih a cohlanpiak hrimhrim ve cang hna lai, tinak a si.\nAnmah le state cio i vote result namhneh dingin electors pawl an i ton hnu ah, vote an namhnehmi cu an state cio i chief election official sin le, the National Archives sin le, a tu lio Senate an president sin ah an hei kuat te ding khi a si,t iah Business Insider biachimtu Grace Panetta nih a chim.\nJanuary 6, 2021 ah khin a donghnak vote namhnehnak tuah dingin Congress pahnih komhchih in Vice President Mike Pence nih a cawlcanghpi te hna lai. Vote results pawl cazin in an khumhmi zei member hmanh nih an doh (object) lem lo ah cun, vote results cu official tein namhnehnak an vun tuah khawh cang lai, tinak a si.\n“Cu ti i Congress pahnih members pawl fonh i tonnak an tuah lio ah cun a cheukhat states pawl electoral vote hi kan challenge thiamthiam rih lai,” tiah the House of Representatives chungin a cheukhat Trump campaign members pawl nih an chim. the House member le Senate member komh in state kip aiawhtu electors pawl challenge an tuah hrimhrim awk a si. Cu hnu lawngin cun, the House le Senate kawpin electors pawl cohlan awk an si le si lo kongah ralringtein khuakhannak an ngei kho lai.


Dalan Pa 3 An Thah Hna - News and Media\nKachin ramkulh, HphaKan peng HmawSiSa le Lungkhin(မှော်စီဆာနှင့်လုံးခင်း) khua aa pehnak ah dalan pa 3 cu, an ban an leh hna i an thah hna. An ruak cu nihin June 20 ah an hmuh, tiah tualchung mi hna nih an chim. Nihin June 20 deilei sml 2:00 hrawng ah HmawSiSa le Lungkhin khua aa pehnak lakphak dawr kam ah meithal in kah thah an ton hi a si, tiah tualchung mi pakhat nih an chim.\nThah a tongmi hna hi dalan an si tiah an min a thang ngai. An pathum ning tein an lu ah meithal in an kah hna. Zing sml 6:00 hrawng ah pakhat cu a thi rih lo. 7:00 hrawng ah an ruak cu mizaw phorhnak motor nih a rak lak hna. An pathum ruak cu June 20 zing lei ah an hmuh hna,” tiah a chimchap. Thah a tongmi pathum cu TawHmaw(တောမှော်) khuami kum 60 hrawng, Ma Suat Yan (မဆွပ်ယန်) khuami kum 50 hrawng le SaiGyaBuam(ဆိုင်းဂျာဘွမ်) khuami kum 30 hrawng an si.\nMi zei nih dah an kah hna ti cu an hngal kho lo, tiah theih a si. A luancia May 31 lio zong ah Hpakan peng MatLin Chaung(မက်လင်ချောင်) khuami 4 zong thah an rak tong bal cang. Hpakan peng chung ah 2022 kum SAC kuttang rianṭuan khuabawi le dalan tiah hngalhmi hna cu atu le atu thah an tong i, June thla tiang ah thah a tongmi 20 an si cang, tiah theih a si. Crd – TCP


FBI pawl nih Nancy Pelosi Laptop cu Kum 22 upa Riley Williams nih a Fir Bak timi Tehte he an Langhter Cang Ko – Kawltu Team\nFBI pawl Nancy Pelosi Laptop cu fir bak a si ko timi fiang tein tehte he an langhter cang. Nancy Pelosi laptop cu naite January 6 khan US Capitol ah firpiak a tong. Laptop a firtu hi Riley Williams bak a si ko timi tehte an langhter. Tehte bak he langhter asi. A hlan deuh ah khan cun amah si ti a si ko nain tehte langhter awk ngai ngai a rak um lo. Tu ah cun tehte a um cang.\nNancy Pelosi laptop ah hin US ram kong he aa pehtlaimi thil biapi tam tak tak a um. A laptop hi Hp company laptop a si. Nancy Pelosi laptop a fir tiah puhmi nu hi Riley Williams a si. Riley William tlangval thing (ex-boyfriend) nih cun hi Hp laptop hi Russian pawl sin ah man fak tak tak in zuar a timh timi zong a court ah a chim.\nHi lawng siloin phone i video ahcun Nancy Peolosi Office i laptop lak lio bak record mi zong hmuh a si. Cu video ahcun Riley William a si ko tiah timi aw zong theih a si. Riley William hi kum 22 a si i laptop hi Nancy Pelosi office in a fir i Russian pawl sin ah zuar a timh tiah chim a si. Atu hi Palik nih an tlaih cang. Asinain zeitin zeitin dek Russian pawl sin ah zuar manh lo in amah tu hi an tlaih manh hi a si. Source: Daily Mail\nRelchap: – Franklin Graham nih US President Thar Biden Ralrin a Pek Colh\nTrump thazaang a pe ngaitu le Khrihfa hna biatak tein a dirpitu teicia Billy Graham fapa Franklin Graham nih cun Democrats pawl ralrin a pek hna. Biden Party pawl cu fiang ko in ralrin a pek cia. US Presdient thar Biden nih American mipi he rianttuanti dingin biakamnak le biachimnak a ngei. Hi kong he pehtlaiin Franklin Graham nih cun Democrat pawl le Biden ralrin a pek cia cang hna. Hi ti hin a langhter; ‘ Tuni President Biden nih lungkhat i rian kan tuanti lai timi bia a chimmi cung ah lawmhnak ka nei. Democrats pawl nih Office a chuahtak cangmi President cu President in phuahnak tak tak (impeachment) ah tuah sual citcet ahcun kan ram cu a then then in aa then chin chin lai. President Biden nih Capitol Hill i Trump phuah (impeach) a duh tukmi pawl hnu cit in hi thil vialte hi hnulei ah a chiah lai tiah ruahchannak ka ngei. Kan rampi ipumkhatnak ser a duh tak tak ahcun hi thil hi rian biapi tak tak a si lai. Mi vialte, a caah thlacam dingin kan duh hna’ tiah a langhter.\n← Trump le Biden Re-Match um seh tiah Laipa nih Hi ti hin a Duhnak a Langhter.\nZumtu Tha Mike Pence cu an Khua Indiana ah Tah buin Mangtha nak Bia a Chim (VIDEO) →


Ziah!Thantlang Kahnak Kongah Tuanvo Ngeitu Nih A Tutiang Fianternak An Tuah lo - Chin Eleven News\nZei ruang ah dah tuanvo ngeitu nih Thantlang kahnak thil sining fianternak an tuah bal lo? Thil acang cia mi cung ah tuanvo ngeitu nih thil sining fianternak cu mipi sin ah tuah ding asi.\nMipi lung awtawm in chiah ahcun zei tin cundah mipi nih 100% cu thil cang mi an,cohlan khawh thlu lai i tuanvo ngeitu hna cungah zumhnak le bochannak a um khawh lai.\nCivil war taktak thok tung lo ahcun khuachung i kah te hna hi mipi caah tihnung mi dirhmun asi. Thil sining le a siding mi kong ah ahlan kan in mipi timhtuahnak ngeih khawh aherh bantuk in tuanvo ngeitu nih ralring deuh in riantuan ahau.\nKanmah himnak sawhsawh hna ah kan ralpa kan kah ahcun achung um mipi nih tuar asi. Tutan thantlang thil cang mi kong ah uh tanhnak atam kho, hlawhtlin lo taktak asi. Arannak in fianternak tuah aherh ko.\nCovid rai atam lio asi, lockdown lio asi. Thil a can tik ah covid rai zaw he zaw lo he cawh thup in hmunkhat ah dor asi. Cucu ruah lo pi thil acan ruang ah asi. Timhtuahnak tha kan herh.Lairam Laipa


A ra lai mi Hluttaw Nih Zeitindah Fianhlanghnak le Ṭuanvo Laknak An Karhter Khawh Lai? - THE CHINLAND POST\nA ra lai mi Hluttaw Nih Zeitindah Fianhlanghnak le Ṭuanvo Laknak An Karhter Khawh Lai?\nBy Salai Van Cung Lian| Chin Digest Vol. 6, No. 4 — Thimnak a hung um, 2010 hnu in kan ram cu democracy lamthluan chung ah a hung lut i thimnak tete zong tuah khawh a si cang i Myanmar ram ah fianhlanghnak le ṭuanvo laknak hi a hung ṭha deuh thluahmah, nain 2017 thawk in a zorchuk ṭhan, ti mi hi data pawl nih a langhter mi a si. Hi capar ah Myanmar ram le Chin Ramkulh chung ah eihmuarnak, fianhlanghnak le ṭuanvo laknak lei thil sining kong ka langhter i a ra lai mi Chin Ramkulh Parliament nih eihmuarnak doh ding ah zeibantuk thil dah a tuah awk a si, ti mi ka ruahnak zong ka langhter chih.\nEihmuarnak le Ṭuanvo laknak He Pehtlai in Myanmar Dirhmun\nEihmuar Dohnak Upadi (Anti-corruption Law) an ser hnu in Kawl ram Eihmuar Dohnak Bu (Anti-corruption Commission of Myanmar) sin ah report a phan mi dihlak hi 29,209 tiang a phan. Kum 2014 in 2017 kar chung ah case dihlak 4675 report tuah a si i kum 2018 in 2020 (September, 2020) chung ah case dihlak 24,534 a si. Hitluk report a tam mi nih kan ram ah eihmuarnak a tam tuk hringhran ko, ti mi hi fiang tein a langhter.\nHi vialte report tuah mi chung ah case tlawmpal te lawng Anti-corruption Commission(ACC) nih a dothlat i a chekhlai khawh. Tahchunhnak ah, 2019 in September 2020 kar chung vialte report tuah mi case dihlak 5,064 chung ah ACC nih a kherhhlai khawh mi case dihlak cu 97 lawng a si. Cun, 797 hi ramṭhen le ramkulh Cozah sin ah a kuat chin. Chin Ramkulh Cozah sin zong ah case pahnih an kuat hna.\nSihmanhsehlaw, Chin Ramkulh Cozah sin kuat mi case zei bantuk dirhmun ah dah a um, ti hi theih a harnak pakhat le ACC lila nih report tuah mi chung ah case tlawmpalte lawng a kherhhlainak pawl nih hin kan ram ah ṭuanvo laknak (accountability) a tlawm tuk, ti mi hi fiang tein a langhter.\nKum 2010-2020 Fianhlanghnak Le Myanmar Cozah Dirhmun\nVawleipi huap, fianhlanghnak tuahtu phu (Transparency International) nih a tuah mi “Corruption Perception Index (CPI)” data zoh tikah a fiang mi pakhat cu Myanmar ram ah eihmuarnak hi tlawm deuh loin a tam deuh thluahmah rih, ti mi hi a si.\nAnti-corruption Law an ser kum 2014 ah Myanmar ram caah CPI score hi 21% a si (100 ah 21 tinak a si). Kum 2015 ah pakhat in a kai caah CPI score 22 a si i 2016 ah paruk in a kai i CPI score 28 a hmuh. Cu bantuk ṭhiamṭhiam in 2017 ah pahnih in a kai rih i Myanmar CPI score cu 30 tiang a hung kai. 2014 le 2017 kar chung ah Myanmar ram chung eihmuarnak lei thil sining a hung i ning deuh ngai, ti khawh a si.\nNain 2018 in 2019 ah Myanmar ram CPI score a ṭum chuk ṭhan. 2018 ah pakhat in a ṭum i Myanmar CPI score cu 28 ah a tla. Kum 2019 bel ah ṭum zong a ṭum lo i kai zong a kai lo. Myanmar ram CPI a score a ṭum tikah zei ruangah, tiah biahalnak a um kho. Hi bantuk in CPI score a ṭumnak a ruang tampi lakah pahnih hna: eihmuarnak report tuah mi case a tam deuh caah a si, kan ti khawh. Pahnihnak ah, eihmuarnak report tuah mi pawl cung ah Cozah nih zei tluk dah ṭuanvo a lak khawh, ti mi pawl cung zong ah aa hngat mi a si.\n2017-2018 ah Chinbridge Institute tuah mi dothlatnak cu “People, Trust and Government: Chin Public’s Perceived and Experienced Level of Corruption” ti mi tlangtar he chuah a rak si. Hi cathanh ah kan hmuh khawh mi cu Hakha ah khua a sa mi Chinmi nih Myanmar ram chung ah Chin Ramkulh ah hin eihmuarnak a tam bik tiah an ruah, ti mi hi a si. Hi dothlatnak ah biahal mi mipi tam-u nih Chin Ramkulh Cozah cu a eihmuar tuk, eihmuarnak dohnak ah an thazaang a der tuk, vuanci dihlak in an eihmuar i tender ah eihmuarnak a tam, tiah an ruah ti mi hmuhchuah a si.\nMyanmar ram chung ah eihmuarnak a tamnak a ruang tampi lakah zalong tein thawngpang lak, samh le peknak nawl a tlawm mi he tampi aa pehtlai mi a si. Phun dang in kan chim rih ahcun chimphuan-zalonnak cu eihmuarnak tlawmternak caah a biapi tuk mi fianhlanghnak he aa sengtlai mi an si, kan ti khawh.\nMyanmar Ram Ah Zalong Tein Chimphuan-Zalonnak A Zorchuk\nChimphuan-zalonnak he pehtlai in Myanmar ram dirhmun hi Reporters Without Borders ti mi bu nih kum fatin report an tuah mi zoh ah hin fiang tein theih khawh a si.\nReporters Without Borders nih Myanmar ram chung ah chimphuan-zalonnak kong he pehtlai in kum 2013 in 2019 ca tiang data a ngei. An data ning in ka van langhter ahcun Myanmar ram chung ah chimphuan-zalonnak hi 2014 in a kai cho thluahmah. Zalonnak a tam thluahmah. Nain 2017 ahcun a ṭumchuk thluahmah ṭhan, ti hi theih khawh a si.\nKum 2013-2017 kar ah chimphuan-zalonnak lei in Myanmar ram cu a hung ṭhangcho thluahmah. Kum 2013 vawlei cung ram 180 chung ah chimphuan-zalonnak lei a tlawm bik ram 151 nak ah a um nain zalonnak a van tam chin thluahmah tikah 2015 4 ah 145 nak, 2015 ah 144 nak, 2016 ah 143 nak, 2017 ah 131 nak tiang a ṭhangcho.\nNain 2018 in ṭumchuk hram aa thawk ṭhan i 2018 ah vawleicung ram 180 chung ah 137 nak a si ṭhan i 2019 ah 138 nak a si (2020 caah data a um rih lo). Cucaah, Myanmar ram chung ah chimphuan-zalonnak a tlawm deuh thluahmah, ti hi kan hmuh khawh mi a si.\nChimphuan-zalonnak (freedom of expression) kan ti tikah zalong tein thawng zamh, chimrel, pek le lak khawhnak nawl pawl kha aa tel dih. Hi bantuk zalonnak a um lonak ahcun eihmuarnak a tam i fianhlanghnak a tlawm deuh, ti mi hi cu el awk a har ngai mi thil pakhat a si.\nZeiruangah Chin Ramkulh Ah Eihmuarnak A Tam?\nZiknawh eihmuarnak a tamnak a ruang cu a phunphun in langhter khawh a si i a ruang tampi a um kho mi a si. A tanglei hi Chin Ramkulh sining he aa tlak bik asiloah Chin Ramkulh ah eihmuarnak a tamnak a ruang bik a si, tiah ka ruah mi pali ka langhter.\nPakhatnak ah, ziknawh eihmuarnak a tam khunnak a ruang cu Cozah rianṭuantu hna an nihlawh a tlawm tuk caah a si, ti hi a si. Kan ram sining zoh tikah, tahchunhnak ah ei man, inn man le mei man hna tuak ahcun kan nihlawh hi a tlawm tuk rengreng. Cucaah U Win Myint nih President a tlinnak a ni khatnak ah Cozah rianṭuantu nihlawh ka kaih lai, tiah biatiam a rak chim. U Thein Tun Oo, USDP i chimrelnak nawlngeitu zong nih “ziknawh eihmuarnak hloh ding ahcun rianṭuantu pawl nih a zatawk in nihlawh an hmuh bak a hau,” tiah a rak ti ve. Cu ve bantuk ṭhiamṭhiam in Aung San Suu Kyi zong nih a ti ve, aa thawh i “ziknawh eihmuarnak hi a tlawm tuk mi, a za lo mi nihlawh in ai thawk mi a si,” tiah tukum ah Singapore um Myanmar ram mi pawl he tonnak a rak ngeih lioah a rak chim ve. Cucu a dik tuk mi a si nain a za lo mi nihlawh “lawng” in ziknawh hi aa thawk, kan ti ahcun kan palh kho ṭhiamṭhiam rih. Khuasak tuntuk a ṭha tuk ko mi rianṭuantu cheukhat zong nih ziknawh an lak tuk ve i an eihmuar tuk ve, ti zong hi a dik mi a si ve.\nPahnihnak ah langhter ka duh mi cu ziknawh hi a tlawm mi nihlawh lawng he aa pehtlai mi si lem loin lungput (le nuncan ziaza) he naihniam ngai in aa pehtlai mi thil pakhat a si ve, ti hi a si. Eihmuarnak le lungput aa pehtlaih ning hi a tlangpi in phun hnih in ka hmuh khawh. Pakhatnak ah, eihmuarnak kha kan tuah lengmang i kum sau nawn a hung rauh tikah eihmuarnak cu zei pipa ah ruah a si ti lo, a phung a si ko ti mi lungput in zoh a si cang tikah a nehhnu ahcun nun ning pakhat bantukin a hung i cang lan.\nTahchunhnak ah, tender company a ngeitu Salai Cepa nih tender ngah a duh caah vuanci sin ah tangka sing sawm nga laksawng a va pek, cu bantuk cu ziknawh a si nain vuanci zong nih ziknawh ah a ruat ti lo i Salai Cepa zong nih ziknawh ah a ruat ti lo, tibantuk kha ka chim duh mi a si. Hi bantuk ziknawhnak hi Chinmi cheukhat nih cun ziknawh ah an ruat lem lo, laksawng menmen ah ruah a si. Eihmuarnak le lungput an i pehtlaihnak pahnihnak cu lungput ṭha lo hrimhrim kha a si ko. A ṭha lo, a dik lo, ti theih ko bu in mah pumpak miaknak, ṭhatnak le hlawknak caah chawva hmang in siseh, nawlngeihnak hmang in siseh mipi tangka asiloah mipi ngeih mi thilri, vawlei le thil dangdang ningcang loin hman kha a si.\nCucaah, ziknawh eihmuarnak cu nihlawh a tlawm ruangah a chuak mi thil lawng si loin lungput le nuncan ziaza he aa pehtlai mi thil pakhat a si ve, ti hi a fiang tuk mi a si.\nPathumnak ah langhter ka duh mi cu Chin ramkulh he aa pehtlai deuh mi a si. December 2017 ah Carson Hall ah Chin State Development Actors’ Conference tuah a rak si i cu lio ah Chin Ramkulh Hluttaw Speaker Pu Zo Bawi nih Chin ramkulh ah eihmuarnak a tam khunnak a ruang cu ramkulh le ramṭhen dangdang ah a dingfel lo deuh mi, a zualhma deuh mi pawl dantat can ah Chin ramkulh ah an rak ṭhial hna caah a si, ti mi a rak langhter. Pu Zo Bawi nih aa thawh i cu bantuk minung cu Chin ramkulh ah an rak chiah hna caah Chin ramkulh cu “hnawm hlonhnak hmun” ah ai cang, tiah a rak ti. A chim duh mi cu cu bantuk minung a fel deuh lo mi paoh dan pek can ah Chin ramkulh ah an rak chiah hna tikah Chin ramkulh Cozah rianṭuantu cu a fel lo mi an tam i Chin ramkulh ah ziknawh eihmuarnak a tam khunnak hi a si, ti hi a si ko.\nCucu a dik ngai mi a lo. Sihmanhsehlaw, ramkulh le ramṭhen dangdang in a rak ra lo mi, Chin mi a si mi Chin Cozah rianṭuantu pawl cheukhat cu ziknawh eihmuarnak in an thianghlim ko maw, ti mi biahalnak hi a phi pek ṭhan a herh ti lo mi biahalnak a si, tiah ka ruah. Cucaah, Pu Zo Bawi a chim mi hi za ah za cohlan awk a ṭha bak lo mi a si.\nPalinak ah, ziknawh eihmuarnak kong hi upadi mit in zoh ve a herh tuk. Zeicatiah, a ṭhawngṭha mi upadi a um lonak ram ahcun ziknawh a tam khun tawn. Kum 2013 ah Eihmuarnak Dohkhamnak Upadi Cozah nih a ser i kum 2018 zong ah tam ngai an remh chap. Nain nihin kan ngeih mi Eihmuarnak Dohkhamnak Upadi hi a der tuk rih. Upadi ṭhawnter deuh a herh i a dangdang upadi in dirhṭhoh zong a herh. Cutin kan tuah lawnglawng ah ziknawh eihmuarnak hi kan i ruahchan bantukin kan ram ah a tlawm deuh lai. Cucaah, Eihmuarnak Dohkhamnak Upadi ṭhawnter a herh.\nMyanmar Rampi Caah Ruahnak Cheuhnak\nRuahnak hi kan chim seh ti ahcun tampi chim khawh a si nain a tanglei ah a biapi deuh tiah ka ruah mi tlawmpal ka langhter.\nFreedom of Information Acts: eihmuarnak doh ding ah cun freedom of information act ṭha tein ser a hau. Zalong tein thawng zamh, chimrel le lak khawhnak nawl a um lonak ram ah eihmuarnak doh ti mi cu hrihram a ngei tuk lo mi thil pakhat a si.\nOpen ACC Regional Offices: Myanmar Anti-corruption Rule ah a um mi cu ramṭhen le ramkulh kip ah Anti-corruption Commission Office on ding, ti mi hi a si. Nain tutiang ah Mandalay lawng ah an chap kho rih, ti hi theih a si. Chin ramkulh tel in ramkulh le ramṭhen dangdang ah regional office ṭha tein on hi a biapi tuk.\nAnti-corruption Education: Public administration cawnnak a umnak sianginn siseh, a um lonak sianginn le sianghleirun pawl ah corruption kong cawnnak an chap dih awk a si. Hi zong hi Anti-corruption Rule ah tuah ding in ṭial khumh cang mi a si.\nAnonymity in Reporting and Whistleblowing: Min theih loin report tuah khawhnak mechanism ser a hau. Anti-corruption Rule kan zoh ahcun eihmuarnak case report tuah duh ahcun min, NRC number le umnak address tiang fiang tein telh chih lawng ah a ngah. Cu bantuk an konglam tawi aa tel lo mi report cu hnonpiak khawh a si. Cucu thil ṭha a si lo. Cucaah, min theih loin report tuah khawhnak mechanism ser a hau i a um cia mi anti-corruption law le rule zong hi remh a hau.\nChin Ramkulh Caah Ruahnak Cheuhnak\nChin Parliament Anti-corruption Committee: Chin Parliament nih committee pariat a ngei, nain anti-corruption committee ti mi a um rih lo. 2008 phunghrampi nih ramkulh parliament nawl a pek mi chung ah aa tel mi cu parliamentary committee pawl sernak nawl hi a si. Cucaah, 2020 pinlei ahcun Chin Parliament ah Anti-corruption Committee ningcang tein serchuah a biapi tuk. Cu bantuk in ser a si ahcun mipi teltumnak papek a ṭha.\nE-governance: Chin ramkulh Cozah nih kum fatin dengmang hi e-governance hi papek policy ah a chiah peng nain e-governance he pehtlai in zeihmanh an tuah hlei lo, ti khawh a si. Parliament website an ser, Cozah website an ser i cheukhat zung pawl websites an ser hna lawng a si i a ṭhahnem mi websites dirhmun ah an phakter lo pin ah website ser sawhsawh hi e-governance ti mi i a muru a si naisai lo, ti hi theih a biapi. Cucaah, a ra lai mi Cozah nih e-governance hi biatak deuh papek a herh. Fianhlanghnak caah a biapi tuk mi thil a si.\nE-petition: Chin Parliament nih a website ah e-petition a tuah ding a si. E-petition in mipi nih social, health, education le a dangdang kongkau tampi petition tuah khawh nakding tiang in an i zuam a biapi tuk hringhran. Thil pakhatkhat kong kha mipi lei nih petition an tuah tikah minung 1,000 nih min an thut ahcun Parliament Meeting ah ceihpiak an si lai, an ti khawh ahcun parliament le mipi pehtlainak a ṭha chinchin lai i parliament cu mipi palai taktak a sinak kha hmuh khawh a si lai.\nSalai Van Cung Lian cu Hakha um mi dothlatnak tuahtu pakhat a si i University of Birmingham (England) in 2016 ah MA in Religion, Politics and Society a lak hnu ah 2017 kum ah Chin Christian University ah Visiting Scholar. Nihin ah Chinbridge Institute ah Strategic Parntership Advisor le Victoria Academy ah Principal a ṭuan lio mi a si.\nNext တွန်းဇံမြို့နယ် အမတ်လောင်းစာရင်း၊ မဲဆန္ဒရှင်စာရင်းနှင့် မဲရုံစာရင်း


Ralkap Caah Lam A Pit Cang, UN Nih Naw An Chuah Cang – Chin World News Evening\nCHINA LE RUSIA ZONG AN CAWL KHO TI LO. UN Security Council ah Veto Power hmang in Kawl Ralkap a dirkamh pengtu China le Russia cu tutan Ralkap Aanaa ting kong biakhiahnak ah a donghnak ahcun an col kho ti ve lo i. Nihin ah UN Security Council ram 15 an dihlak in Kawlram Ralkap Aanaa tingnak cu kanhkuat (Condemn against Military coup) dingin hnatlaknak vote an thlak viar cang.\nRelchih: Tlamtling kho hram sehlaw tthatuk hnga. Kan theih bantukin kan Kawlram cu ralkap nih uknak/aa-na an vun lak tikah rammi vialte cu lungthin kekkuai in an kan chiah dih ko. Ralkap nih uknak an lakmi cungah rammi lawng si loin vawleicung ram cheukhat nih ralkap thil tuahmi cu faak piin an soisel colh.\nCu lawng si loin vawleicung ah ram tthawngbik timi US telh in ram tampi nih ralkap nih uknak an lakmi cu pektthan dingin cathanh an chuah pinah an tlaihmi hna kawlram president, Aung San Su Kyi le a dang rianttuantu hna cu thlakpiak dingin nawlnak an tuah cio. A cunglei kng he pehtlaiin UN General Secretary simi António Guterres nih a tanglei bantukin ralkap thiltuah cu a chim cang.\nUN General Secretary António Guterres nih a chimmi cu, “Kawlram ralkap nih uknak lakmi cu an hlawhtling lai lo. Hlawhtling kho loin UN nih kan tuah/kham lai. A herh ning in rian kan ttuan lai tiah nizan ah a chim. Cu lawng si loin vawleicung ramuk bawi dangdang kan auh hna lai i Kawlram ralkap pawl harnak kan pek hna lai” tiin a chim chap.


Maccabaen Ralthawhnak | ibcsandnes\nHome › Christianity › Maccabaen Ralthawhnak\nBlog Articles Christianity\tPosted on 10th November 2014 • Updated 25th May 2017 —by admin 1364\nAlexander a thih hnu ah Greek biaknak le nunphung biatak tein a dirpi i amah le amah pathian i aa cangmi ka si tiin a min hnulei ah Epiphanes tiin an benhmi cu Sysia singpahrang Antiochus IV Epiphanes (175-164 BCE) a si. Greek penmi ram paoh ah hramhram in Greek nunphung le biaknak a zulhter hna i Judahmi zong cuarpartan, sabbath ulh le a cathiang rel a thloh hna. A thiang bik tiin an ruahmi Jerusalem biakinnpi cu Greek pathian Zeus biaknak ah a ser i Judahmi biaknak caah a thur bik vok thisen tiang biakinn chungah cun a luanh.\nCucu Judahmi caah philh awk ṭha lo an caah a khaa tukmi le a faak tukmi serhsetnak a si. Cucaah Modein khuami Hasmonean tlangbawi chungkhar Matthathias le fale panga cu ram tangah kal in Antiochus IV cu an doh. Harnak le temhinnak fak tuk an tuar. Cu dohnak cu Maccabees raltuknak tiah an ti. Hi caan har lioah hin Daniel cauk hi a chuak an ti. Harnak chungin le sahrang le meiphu chungin a kan khamh khotu Judahmi Pathian a si tiin hlanlio Babylon chan BC kum zabu 6 nak lio Judah tlangval hna harnak caan tuanbia in thazaang peknak cauk a si. Daniel cauk lawng siloin hi caan lioah cauk tampi a chuak i cucu apocalyptic (thuhmi phuan)ncaṭial an ti.\nMatthathias cu BCE 166 ah a thi i a thih hnuah a fapa pathumnak Judas Meccabaeus nih Jerusalem cu a lak khawh. Cu teinak puai philh lonak ah Judahmi nih nihin ni tiang meivan puai an ngei. Asinain caan tawite chung lawng a nguh i Syria ralkap nih Elasa ah Judahmi cu tam tuk an thah hna i Judas zong cu an thah ve. Cuticun an tei khawh tilo tikah a donghnak ah Rom ralkap sinah bawmh an hal hna i cuticun BCE 63 ah Rom ralbawi Pompey nih Palestine cu a lak dih i Rom kut tang tu ah an tla ṭhan.\nCabia: Biakam thar hngalhnak bawntu chungin.


I Cei Bak Hna Seh : Ralhrang Thilri Phur Mawtaw Pahra KIA Nih An Phomh Hna – Buanchukcho\nRalhrang Thilri Phur Mawtaw Pahra KIA Nih RPG In An Kah. Kachin ramkulh,Vanmaw pengkomh,Dawphuyian khua ah nihin zing suimilam 10:30 ah ralhrang thilri phur cu KIA nih an kah tiah theih a si. Ralhrang thilri phur mawtaw pahra cu KIA nih RPG in an kah tiah theih a si. The Chin Post\nthawngpang dang : Tirawl Le Sii Kan Dong Deng Cang: Suh Kyi.June 7, tuni ah rampi ruahnak petu Daw Aung San Suh Kyi cu biaceizung ah chuahpi a si. Biaceihnak thok hlanah a sihni hna he suimilam pakhat chung biaruahnak caan an pek hna.“Amah tangka te a hman ko, zei bawmhnak hmanh a um lo. Thlakhat hnu thlakhat in. Hi kong he pehtlai in zeitindah kan tuah lai a ti.\nA rannak in a lam kawl dingah a kan cah” tiah Suh Kyi a sihni U Khin Maung Zaw nih a chim.“Daw Aung San Suh Kyi le a sinah a ummi chungkhar hna eidin, tirawl ca tangka zong a tlawm tuk cang. Sii zong a dih dengcang. Zarhnih ah voikhat ralhrang khawngsil nih kan in damh piak ko lai an ti. Asinain Pi Suh nih a duh lo” tiah sihni Daw Min Min Soe nih a chim ve.\nSuh Kyi sinah a chungkhar dang minung 8 le a uico duhnungte pakhat an um ve. Khoika ciah ah dah an chiah hna ti theih a si lo. Bawhte pakhat a um ve i Suh Kyi nih cun a sihni hna sinah cawhnuk phut (milk powder) zong a cah hna.Suh Kyi le a sinah a ummi hna cash tangka sing 50, zarh hnih ah voikhat tirawl chanh ding le a din tawnmi sii damh piak dingin ralhrang khawngsil le Suh Kyi sihni pawl cu khuakhannak an ngei lai.\nTuni biaceihnak ah Suh Kyi cu mithmai chiatnak le lungrawhnak pakhat te hmanh a ngei lo, a mithmai a panh, a thekvak a tha, a ngan a dam tinak a si tiah a sihni hna nih an chim.Tuhnu cun zarh hnih voikhat biaceihzung ah chuahpi lengmang a si lai i sual an puhnak, taza an cuainak vialte cu a hnubik Jun 28 ah biaceih dih dingin an timh. Asinain zeitik ni le zei caan ah ti bel a fiang lo. Source: Myanmar Now


𝐁𝐚𝐫𝐚𝐜𝐤 𝐎𝐛𝐚𝐦𝐚 𝐏𝐫𝐞𝐬𝐢𝐝𝐞𝐧𝐭 𝐀 𝐑𝐚𝐤 𝐓𝐮𝐚𝐧𝐧𝐢𝐧𝐠 𝐙𝐨𝐡𝐭𝐡𝐚𝐧𝐧𝐚𝐤 – Chuncha News\n𝐁𝐢𝐚𝐡𝐦𝐚𝐢𝐭𝐡𝐢; Mikip nih Trump kan tanhnak le Obama kan huatnak kong hi cawhhrup in kan chim cio i a tha ngaingai tiah ka ruah. Kanmah le zalawnnak cio zong asi rua tiah ka ruah. Amah belte comments tu hna zapi zaran 90% tluk hi ka dothlat ning tawk ah Obama kan rak huatnak sullam hi dik hman tein a fianter kho lomi kan si rua tiah ka ruah.\nDuhtuk mi a tlangval nih nungak pakhat phiat tikah nungak tampi hna cu lungfah lungin zeibantuk minung set asi I, minuncan zia atha maw a si, mitha lo dah, ti zong a chung muru nun taktak dothlat lemlo in tlangval pakhat sinah lungfah lungin sining dihlak pek a hmang mi ngaknu an tampi. A ngai tak lo ahcun nungak lungfim te asi ahcun zeiruangah ka darling nihin a ka then I zeitindah kan I kawp than khawh ning asi lai i, amah maw mawh deuh keimah deuh dah, timi hi thatein le dikfel tein a dothlat awk asi hnga.\nCubantuk thiamthiam in Former Pres. Barrack Obama kan huatnak a sullam hi a muru taktak khi thatein le dikfel tein kan dothlat awk asi ve rua tiah ka ruah caah a tawi khawh chungin ka vun fianter tuah hnik lai.\n𝐎𝐛𝐚𝐦𝐚 𝐂𝐮 𝐀𝐡𝐨𝐝𝐚𝐡 𝐀𝐬𝐢?\nBarrack Hussein Obama cu Pi Ann Dunham(white)le Pu Barrack Obama Jr (black) hna I pafa asi i August 4, 1961 ah Honolulu, Hawaii, USA, ah achuak. Columbia University ah BA adih hnu ah vawleicung sianginn thabik a rak si mi Harvard University ah upadi I a dih dong JD timi a rak dih. 20, January 2009 in 20,January, 2017 tiang US president a tuan.\n𝐎𝐛𝐚𝐦𝐚 𝐂𝐮 𝐊𝐡𝐫𝐢𝐡𝐟𝐚 𝐀𝐬𝐢 𝐌𝐚𝐰?\nPresident Obama cu Khrihfa asi ko timi hi a tuanbia le nihin tiang a dirhmun ah hmuh khawh asi. Chicago i a ummi Trinity United Church of Christ (TUCC) ah a rak thang lianmi asi. Kum 2008 hnu in an pastor Rev. Jeremiah Wright biachim sual ruangah biakinn a phan ti lo, tiah mitampi nih an ti nain kum 2016 lio Esther Sunday zongah an chung tein Virginia black Church ah an I pumh lio hmuh khawh asi.\nMitampi nih Obama cu Khrihfa asi lo tiin a phunphun in tette an langhter ko nain nangmah pumpak nih a kong fiang tein theih na duh ahcun,amah Facebook, Instagram le Twitter khi thatein va zoh law Pathian Bia he ai thenlonak tampi na hmuh ko lai. Amah belte Pu Zo Tun Hmung ti na cha in Church chiarman le Khrihfabu riantuan bantuk asi lo i USA president tuan cu, covo khat tein ngeihter a duhtu le upadi le thiamsang tuk asi tikah Khrihfa mit khat lawngin kan cuan ahcun Obama cu Zumtu asi lo, tiah sual nan phawt tak ko hnga.\n𝐎𝐛𝐚𝐦𝐚 𝐍𝐢𝐡 𝐌𝐮𝐬𝐥𝐢𝐦 𝐑𝐞𝐟𝐮𝐠𝐞𝐞 𝐔𝐒 𝐀𝐡 𝐊𝐡𝐚𝐡𝐭𝐞𝐫 𝐀𝐭𝐢𝐦𝐡 𝐌𝐚𝐰?\nUNHCR nih a langhter ning ahcun kum 2019 tiang ahkhan vawleicung ah ralzaam (Refugee) 70.8 million an um. Syria, Afghanistan, South Sudan, Myanmar, Somalia, Sudan le Democratic Republican of the Congo, ram 7 hna hi vawleicung ralzaam 67% zatuak an si a ti. Hi ram 6 hi vawleicung sifak bikmi le a buai bikmi le Muslim ram lawnte an si.\nKum 2001 hnu ah US nih Muslim ralzaam a lak tamcem hi kum 2016 lio ahkhan asi i, hihi vawleicung ram buai bikmi le ram sifak bikmi top 5 ah ai tel pengmi Somalia pawl tampi a rak lak hna tan kha asi. Muslim 46% rak lak an si i, Khrihfa 34% tluk kum 2016 lio ahkhan rak lak an si ruangah President Obama cu an rak thangchiat tuk hringhran dohdaltu hna nih Muslim asi titiang in an ti phah. A ngaitak loah cun 1, Oct, 2001 in 30 Sept,2019 tiang ah Khrihfa ralzaam (Refugee) US a lutmi 464,700 an si I Muslim razaam (Refugee) US a lutmi 310,700 an si, tiah Pew Research nih a langhter.\nAsi ahcun US president hei si law thleidannak a ngei lomi le upadi leiin JD a dihmi hei si law, vawleicung Ralzaam 70% cu Muslim an si, vawleicung ramdifak bikmi top 20 cu Muslim ram, vawleicung ram buai bikmi cu Muslim ram asi I harnak fakbik a tongmi hna pawl cu Muslim nan si ai tiin hnawn riangmang in Khrihfa lawng na la kun ne lai maw? 2018 USA -Muslim cazin ning ahcun US Muslim dihlak hi 3.45 million an si I percentage tuak ahcun 0.8 lawng te bak an si diam I Obama nih Muslim tlawmte a lak ruangah US ah Muslim khahter dih a timh, timi cu zaanmang zongah manh khawh lo dingmi lih nak taktak khi asi hnga.\n𝐈𝐬𝐫𝐚𝐞𝐥 𝐀 𝐑𝐞𝐦 𝐇𝐧𝐚 𝐋𝐨 𝐀𝐬𝐢 𝐋𝐨\nPalestinian pawl le Israel pawl buainak hi kan Bible chan tein asi cang caah chim fian khawh meimei ding asi lo. US presidents paoh nihcun Israel cu tanh dih cio asi ko. Asinain nannih Palestinian pawl these ramcer ah khua sa ulaw ISRAEL pawl hi hmuntha ah um hna seh ti thlu awk an tha ve lo, ISRAEL duhning in a sithlu kho lo bantuk in Palestinian pawl duhning zongin asi thlu kho ve lo, vawleicung buainak ah UNO pi nih a tolrel ai har bikmi buainak asi hihi.\n14, Sept,2016 lioah Israel hi raal hriamnam caah $ 38 billion bak a rak bawmh hna i cucu US tuanbia ah a um bal lomi mi bawmhnak asi. Vawleicung raalhriamnam sernak caah phaisa a hmang bikmi top 11 asimi Brazil nih kum khat caah a hman mi nakin a tam deuh hnga. Culawng cu siloin US nih an I uak tukmi vawleicung raltuknak vanlawng thabik F-35 Lighning 4 bak England le Canada hmanh nih an ngeih hlan ah an cawk ter ko hna.\nPresident Donald Trump nih Jerusalem cu Israel khualupi ah a pompi ko nain midang nih an pompi duh ve lo ahcun sullam aum hlei hnga lo. Cun pompi vial lawng asi i Ambassador zung a va sak vial lawng nih lai a rel lo, cun nakin a biapi deuh mi Pathian nih a siam mi te asi ve mi Palestinian pawl he Zeitindah an I rem ning dingin ka tolrel lai, ti deuh kha biapi cu asi hnga.\n𝐎𝐛𝐚𝐦𝐚 𝐂𝐮 𝐑𝐚𝐥𝐡𝐫𝐚𝐧𝐠 (𝐀𝐥-𝐐𝐚𝐢𝐝𝐚, 𝐁𝐨𝐤𝐨 𝐇𝐚𝐫𝐚𝐦, 𝐓𝐚𝐥𝐢𝐛𝐚𝐧 𝐥𝐞 𝐈𝐒𝐈𝐒) 𝐛𝐚𝐰𝐦𝐭𝐮 𝐚𝐬𝐢 𝐥𝐨\nRalhrang phu hi an tamtuk ka tial cawk in an riantuannak zong hi ka fianter cawk dih lai lo. Laimi nih kan theih bikmi Ralhrang ISIS, Al-Qaeda, Boko Haram le Al-sabet kong hi kut caangcan in vun fiamter ta ning.\nISIS hi an rak I hramthok taktak hi kum 1999 ah asinain January 1, 2014 ah biaktak tein Iraq le Syria ah ram an vun lak. IS Ralhrang minung thong tlawmte nih Iraq ralkap minung a tingin a tam mi le US hriamnam thatha ai ngeih mi fawi tein an tei khawh hna i Iraq khuapi nganbik pahnihnak Mosul an lak I Iraq ram 56,000 square kilometers pen I cucu Iraq ram hnarcheu tluk deng asi.\nAnmah ram mi lila an thah hna, sual vialte lakah sual tuarh chuak loin an rorum. Iraq mipi an a bubu bakin an thah hna, an Ram thil tha vialte le zohdawh vialte zong an hrawh dih. An celh ti lo,cu lio I US president Obama sual an phawt na kap duh hna lo tiin. Asinain Iraq ah miphun tlawm deuh le biaknak tlawm deuh thleidannak a um I uknak luban vialte miphun tenau nih an tin ve lo tikah an lung a fak i biatak in ram caah rian an tuan duh lo hlei ah an rak an daw taktak lo, tiah President Obama nih a hmuh hna caah a zuan hnawh duh nai sai lo. Hi biaknak le kal Ning hi a hman lomi asi tiah mipi vialte an I fian dih cekcek hnu hmanh US ralkap Iraq ram caah raltuk a sian hlei lo, ral an tei khawhnak hnga training pek le hriamnam lawngin a bawmh hna.\nIraq mipi le Kurdistan vialte an lung a fim dih cikcek hnu October 16, 2016 ah Iraq ralkap, Palik le Kudist ralkap Minung 100,000 renglo cu ISIS an hram bongh dingin an i sersiam than I December 2017 ah an tei dih cikcek hna. Zeithei huaha loin Trump nih an ci a hmuh hna kan ti lengmang mi hi lih fangfak bak asi timi vun chim ka duh. A ngai taktak lo ahcun Trump nih Syria le Afghanistan i a ralkap pawl lakviar (withdraw) a rak i tim i raltuk lei a thiamtuk mi Secretary Of Defense James Mattis cu a duhlonak langhternak ah a rian in a rak i din phah. A cunglei adang pawl kong hi cu ka chim cawk ti lai lo hi kong cu za rih seh a fiang pah ko cang lai dah.\n𝐍𝐚𝐮𝐡𝐫𝐚𝐰𝐡 𝐋𝐞 𝐍𝐠𝐞𝐢𝐤𝐡𝐚𝐭 𝐓𝐡𝐢𝐭𝐮𝐦𝐡 𝐊𝐨𝐧𝐠\nPresident Obama nih US pumpi ah ngeikhat thitumhnak nan cohlan viar hrimhrim lai i nan duh paoh in nau nan hrawh lai, a ti bal lo. Ngeikhat thitumh cu nangmah duhthimnak asi ko, ti khi a si deuh. Zeitluk in pa style hmanh khi pa na si ahcun na duh hlei lai lo cuh, zeitluk in nu style hmanh khi nu na Si ahcun na duh ve hlei lai lo cuh. Nu na si ahcun pasal na ngei l Pa na Si ahcun upi na thi ko hnga lo maw? Nulenu palepa nan I um tengteng lai tiah a ti bal lo cuh. Kanmah Laimi lak hmanh ah nulenu le palepa ai umh mi an tamtuk zeitin nan khenkham hlei tung lo farasi pawl?\nNauthah zong hi mu ahohmanh nih an duhmi le an sian mi asi lo cuh. Na zawn a chuah ahcun na thah a hau caan a um men te lai cuh. Cu dirhmun na phak tikah thah ngah lo in ti hna sehlaw nangmahtu maw ma thih deuh ne lai? Khampat ah Tedim hna an um I an fanu hi thlano a faktuk I thii rawnlo ahcun a thi lai, tiah doctors te nih an ti nain, a nulepa hi Seventh-day ruh tukmi an si i thii rawnhnak cun thi ko seh, an rak ti i an rak thihter mi khi kan lawh ve cang lai cu mu. Cucaah hihi cu mah duhthimnak kha cozah zong nih a pom piak awk hrimhrim asi ko.\n𝐏𝐫𝐞𝐬𝐢𝐝𝐞𝐧𝐭 𝐎𝐛𝐚𝐦𝐚 𝐇𝐢 𝐔𝐒 𝐏𝐫𝐞𝐬𝐢𝐝𝐞𝐧𝐭 𝐀𝐡 𝐌𝐢𝐧𝐥𝐚𝐧𝐠 𝐏𝐚𝐰𝐥 𝐀𝐬𝐢 𝐌𝐚𝐰?\nUS political science minung 200 nih US president ranking an thimmi top 10 chungah ai tel I, vawleicung laksawng lakah a ngan bik Noble Peace Prize hi US presidents lak a hmu kho mi cu Theodore Roosevelt, Woodrow Wilson, Jimmy Carter le Barrack Obama, minung pa li lawng an si rih.\nVawleicung upadi leiin a donghnak a simi Juris Doctor (J.D.) timi a dihmi asi i US president vialte lakah catang sangbik 5 lakah ai tel. Cu ve bantuk cun biaknak dang zong zalawnnak an hmuh bik lio caan asi ve.\n𝐌𝐲𝐚𝐧𝐦𝐚𝐫 𝐋𝐞 𝐂𝐡𝐢𝐧𝐦𝐢 𝐂𝐚𝐚𝐡 𝐓𝐞𝐡 𝐀𝐭𝐡𝐚 𝐌𝐚𝐰?\nUS president nih Myanmar voihnih an tlawm hi a um bal theng lo, a mah thok in US le Myanmar pehtlaihnak hi hram vun sih hram ai thok. 1, Oct, 2001 in 30, Sept, 2019 tiangah US nih refugees vawleicung ramah a lak tambikmi hi Myanmar asi i minung 177,700 kan si I hi chung ahhin Chin mi le Karen kan tambik.\nPresident Obama cu kanmah nih kan tahning le tanhning in rian va tuan lo hmanh sehlaw, vawleicung mipi nih an uar i Chinmi a kan daw biktu zong asi ko. Amah hi rak um hlah sehlaw nihin ah Chinmi hi hi dirhmun hi kan phan lai lo timi cu sehtan hmanh nih a el ngam lai ka zum lo. Cucaah na rak huatnak a ruang pawl thatein kan in fianter mi nihhin na lungfim nak in pe hram cang seh.\nBawipa Min Thangthat Si Ko Seh, Pathian Salpa Frederick Lalrindika Dam Tein Siizung In A Chuak Cang


NU ME THA PAR NIH CNF/A FALE CAAH TAMTUK BAK A HLUT – The Chinlung Post\nNU ME THA PAR NIH CNF/A FALE CAAH TAMTUK BAK A HLUT\nNu Me Tha Par thiltuah cu asunglawituk hringhran ko.Chinmi vialte nih kan i zohchun taktak dingmi asi. A thinlung put hrimhrim uar a um khotuk. Vuangtu khuami Australia ah a ummi Nu Me Tha Par nih ram le miphun caah nunnak pek in rian attuanmi CNF/CNA kan fale sianginn kainak siseh, a harhmi zohkhanhnak caah tiah $ 500 bak te a hlut hna. Asunglawi taktak khi a si ko.\nRam le Miphun dawtnak he chawva a hlut mi konghe pehtlaiin a chimmi bia hrimhrim ruah tikah upat tlak taktak le zohchuntlak taktak a sinak fiang tein a lang. Nu Me Tha Par nih a timi cu Suhbu ka tuah i, Nifatin te rian ka tttuanmi chungin fangnga, fanghra, fangkul tiin ka chiah lengmang mi a si. Cun Bawipa sin ah thla ka cam.\nKa thlacamnak ah Bawipa nih hmuhsaknak a ka pek i, ram le miphun caah nunnak pek in rian a ttuanmi CNF/A kan fa nau le fimcawmnak caah tiah ahlut mi a si. Hi konghe pehtlaiin ram le miphun caah rian biatak tein a ttuanmi Olivia Nu cinzah nih hitihin a timeline ah a ttial.Miphun Dawtnak le Zawnruah nak nganpi he Nu Me Tha Par nih CNF/A kan Fa le caah tiin $500 Akan hlut kan ilawm tuk hringhran Nichiar te rian alawi in Suhbu chungah $5, $10, $20 tiin arawn mi si.\nBawipa sinah thla ka cam i ka thlacam nakah alangh caah Kan Fa nau le Fimcawn nakah tiah aka pek , Kei mah zong $50 Laksawng aka thenh rih Hiban tukin Mino Tete nih Miphun dawtnak le zawnruah nak nan ngaihmi hi kan hmuhtik ah Kan ilawmh nak asang khun. Kan Miphun caah Bawipa nih Damnak, Hnangam Daihnak inpe ko seh MeMe kan ilawm tuk.\nRelchih:Chin Tlang Holh ah Saya Rung Kaw Dirhmun Chin Tlangholh caah Mirang Holh siseh ka rak ti bal ve.Tithuk nak lei panh in Ka lawng mer in; Ka thlam ka samh ve tik ahcun: Nunphung, Caholh, Ram he tiah Miphun sinak, tling khitkhet tein a ngeih ve mi, CHIN Miphun nih Ramdang le Miphun dang holh hmang cu; asi khawh lo kha Ka hmuh.Damascus hauka ah Mithiang Paul cu; “CEUNAK” nih a kah phun in; Chinism nih a ka kah ve tikah, Ka Ramkhelh ningcang le ka Philosophy aa thleng dih ai.\nMirang holh cu thiamding bak asi. Vawlei pi hmai ah Chin mi dotla mi kan si ve nak hnga, Mirang holh kan thiam dih a herh. Thiam ding zong ah cawn a herh fawn. Abiapi tuk hrinhran.Sihmansehlaw Tlang holh si theng mang, a herh nak ka hmuh lo. Zeicahtiah Mirang holh cu Chin mi kan holh asi lo caah ka cohlan kho lo; Tlangholh siding in.Mah le Khap tawk tein Chin Tlang holh Kong ah; ram ka vai ve. Zopau, Laizo, Mizo, LAI HOLH (Hakha), tbk in ka hmuh hna.\nCu vialte Chung in “Resources le Documentation” timi (a herh mi thilri, minung le caruk hna zohchun in) chirhchan in Tlangholh caah a ṭhabik mi le aatlak bik mi tiah ka hmuh mi cu: “Chin Jerusalem Khualipi Holh” tu asi. Aruang hna:Miluzat le Miphun Ṭenge hna nih kan hmang tambik mi asi. Chin Jerusalem Khualipi holh cu; Hakha peng, Thangtlang peng, Matu peng, Kanpelet peng Cheukhat, Mindat peng Cheukhat, Kalay-Kabaw, Gangaw-Ṭhilin peng Cheukhat, Paletwa peng Bawmram le Bangaladesh Bawm ram tiang, India ram, Mizo ram LAI khua hna, Lawngtlai le Saiha district tiang in, tbk le Mission hna an tufa hna (Mirang, American, Europe um mi hna) tiang in kan hmang cuah mah I kan thiam mi Holh asi fawn.\nLAIZO le ZOPAU he tahchun ahcun a hmang cuah mah mi kan tam dueh tuk hrinhran caah CHIN Tlang holh si ding ah timhcia tein a si btk in asi zong asi cang ko tiah ka zumh bak. 2. LAI CA HOLH thiambak mi hna (Human Resources ah a tling dih cang): Linguisitic timi holh lei thiamhlei nak fimnak lei ah Dr. Keneth Van Bik, Dr. Stephen Hre Kio, Herbert Ceu Hlun, Richard Zatu, Stephen Ni Kio (Keimah theih tawk lawng), tbk LAIHOLH he pehtlai in cawn piak tu le ṭhihruai tu mifim tam pi kan ngeih hna. Zeitik caan poah hmang khawh an si fawn. Cozah hnatla pi lawng lawng aherh.\nLAICAHOLH le Nunphung Rian ṭuan tu bu (Organization Resoruces): CACC nih rianṭuan nak hi Falam peng, Tedim peng le Tonzang peng dah tilo cun LAITLANG vial te ah a huap dih ngawt (Kalay – Kabaw, Mandalay, Maymyo, Lashio, Rangoon, tbk tiang in). Cu caah LAIHOLH cu Tlangholh si ding ah cham bau nak pelte hmanh a ngeih ve ti lo. Cozah bawm nak um loin a ṭuan khawh ding mi phu / bu an si caah, Hmai lei CHINTLANG holh kilven, zohkhen, thiam ter in cawn nak ah Ṭuanvo a lak kho ding an si fawn. Cozah nih cu Ṭuan ding ah nawl pek lawng lawng a bau mi asi.\nCawn nak sang ah LAIHOLH: Australia ah College level tiang an cawn I harnak pelte hmanh a um lo ti cu CHIN MI nih theih cia asi. CCU le Rangoon Bible siang Inn tampi ah an hmang cuah mah mi holh asi caah Chin Holh dang hna nak in TLANGHOLH siding in timhcia asi deuh ko ti kha, a fiang ter chin chin.Chin mi nih thiam bik mi asi. Khualipi holh asi caah, CHIN RAM peng kua in kan thiam I kan hmang cuah mah lio holh asi. Cozah rianṭuan mi, khuasa thai mi, khual tlawng langli an tam bik nak Khualipi asi.\nChinram kulh peng kua chung minung tling tein khuasa in rianṭuan nak Hmun asi. Cu caah Chin Khualipi holh hi chin mi vialte nih (Peng kua in) kan thiam dih cang mi Holh asi ko tiah thawng kan Thanh hna. LAIHOLH le LAICA chimhtu ah hmailei hmang rua hna: Hakha ah, Cozah rianṭuan mi hna an pension tikah; An mah lila kha an pengkulh cio le khuakip ah LAI CA le LAIHOLH chimtu ah hmang khawh an si. Cozah nih thlahlawh an pe kho lo zong ah CACC nih a pek kho tuk hna. Pension la hnu ah thadam tein pawcawm nak hmuh nak rian ṭha bik asi te lai. An ṭuan duh fawn lai.\nCawn nak caah a herh mi Ngunsawm le a dang a herh mi hna: Ramchung Ram leng a um mi CHIN MI tam deuh nih har nak pelte hmanh um loin an kan bawm khawh fawn. Kan ram cu sifah ram kan si caah, COZAH nih Tlangholh caah ngun sawm an kan bawm khawh lo ahcun; CHIN MI nih bawmh khawh tuk mi asi. Bawmh ding zong ah timhcia in aum mi an tam deuh ve.Tehte dang hna: Bible, Dictionary, Biazai, Nunphung, Tuanbia, Lenhoi, Pathian ThangṬhat nak hla le Zaihla dawh phun tling.\nThawngpang, Tadinca, Lemcang le Zuk phun phun, Muitawn, tbk in Bia le hla, CAHOLH le Nunphung ah tlingkhit khet tein (Chambau nak um lo tein) a um fawn. Cung lei chirhchan le Tehte vialte hna hmang in CHIN TLANGHOLH caah cun CHIN MI PHUN hna Kan Jerusalem KHUALIPI, Hakha holh hi a si tiah. Hakha HOLH Tlangholh kha LAIZO holh ti khawh asi. LAIZO le Hakha cu Mirang holh (English) le American Mirang holh (American English) btk ansi. Cu caah Hakha holh tlang holh asi mi cu phundang in LAIZO holh asi ve ko tiah 100% ti khawh a si ve ṭhiam ṭhiam ko. Saya Rungkaw\nVAN CUNG KA KAI TIANG ZONGAH KAWL PARTY CU KA ZUM HNA LAI LO


Thawngchia kan ram mipi a thi ding zat an phuan cang tih a nung ko – Lai Lungrawn Post\nRamtang Biacah Kan ram milu nuai 55 chung ah a tulio COVID rai (Delta or Alpha variant) hin zatuak 50% cu kan i chawnh dih te kho tiah Asia Times nih a tial. Cu leng ah milu nuai 10-15 an thi kho tiah a ruahdamh chap.Hitining a si ko ahcun kan ram milu minung panga ah pakhat cu thih dawh in kan dirhmun a si. Kan hmai ah RAL, kan hnu ah RAI nih a kan erhtonh. Cu ca ah kan i ralrin veve awk an si.\nMin Aung Hliang le Suu Kyi a thli tein an i hmunak kong biathli phuan dih sicang hi


NA HNAR THI A CHUAK TAWN MAW? HNAR THI A CHUAHNAK A RUANG – The Chinlung Post\nNA HNAR THI A CHUAK TAWN MAW? HNAR THI A CHUAHNAK A RUANG\nSeptember 1, 2020 admin Health 0\nZeiruangah dah kan Hnar thi hi a chuah tawn? Hnar thi chuah hi a phunphun in a um tawnmi asi. I Khawn sual ah siseh, i sikvel caan tibantuk a fawinak cun i khawnnak ah achuak tawnmi kong hi chim duhmi asi. Tutan ah langhter duh bik mi cu zeiruangah dah ka hnar ka khawng lo nain ka hnarthi cu achuah timi kong tu vun langhter ding asi.\nMinung hi kan i lo cio hna lo. Thenkhat cu i khawnnak zeihmanh um lo nain amah tein a Hnar thi a chuak mi hi an um tawn. Hnar thi chuah hi khualum or Nilin lak i chawh ah hin a chuak deuh tawn. Amah tein kan hnarthi a chuah nak a ruang bik cu kan HNAR kua chung ah pakhat khat a ttha lomi a um caah amah tein thi a chuahnak cu a si.\nAmah tein hnar thi a chuakmi zongah an i lo cio rih lo. Thenkhat cu an hnar thi a chuah hnu minute tlawmpal chungah a thi a pit tawn. Asinain tthenkhat cu caan sau deuh tiang a chuak tawn i, an hnar thi apih a har ngaingai mi zong an um. Zeiruangah dah amah tein kan hnar thi a chuah? Hnar thi a chuahnak aruang cu atanglei bangin an si.\nMinung kan hnarkua chung ah hin thihri tampi a um. Cu kan thahri pawl hna cu a pen tuk caah amah tein a pem ve tawn. Cucaah tlawmpalte vun i hnurnak zong in athi a chuak khomi khi a si. Hnar chungin hin hmunhnih ah thi hi a chuak kho mi asi. Pakhatnak cu Anterior Nosebleed tiah an auh. Hihi hnarkua chungah a ummi Hnarkua hmailei thihri or thahri a pem caah hnarthi a chuak.\nCun apahnih nak ah Posterior Nosebleed tiah an ti tthan i, Hihi Hnarkua chunglei or a hnulei deuh ah a ummi khi a si i, cu thahri thi kalnak pawl akek caah hnar thi a chuak tawn ve. Afawinak cun Hnarkua hmailei a ummi thahri le hnarkua chunglei ah a ummi thahri an pem or an kek caan ah a chuak tawn tinak khi a si.\nFawi tein Hnar thi a chuahter kho tu hna cu hi hna hi an si. Atu le tu in hnap hnih nak in hin fawite in hnarthi a chuak kho. Cun Thlichia or Thlithalo i dawp sualnak nih hnarthi achuahter. Thlitha lo i dawp sualnak nih hin hnarkua chungah a ummi Thahri kha kehter khawh i, cu caah hnar thi a chuak tawn ve.\nCun Cumpit hnar aping caan ah sii ei tawnmi Antihistamine timi le decongestant si ai hna nih hin hnar chung a rocaar ter caah hnarthi hi a chuak kho rih tiah an chim. Hnarthi chuah konghe pehtlaiin a biapi mi ttih a nung mi theih hrimhrim ahau mi cu hihi asi. Thi cancer le thikai a ngeimi kong hi a si. Hihi abiapi ngaingai.\nA cunglei langhter cang bangin amah tein or tlawmpalte i hnurnak in hnar thi a chuak mi hi cu caan tawite chungah amah pit in an pit tawn. Minute pakhat hnih ah an pit tthan lengmang. Asinain na Hnarthi a chuah i, minute 20 hrawnghrang tiang zongah na hnarthi a pih lo ahcun THi cancer le Thikai angei khomi na si caah rianrang in Sizung ah kal colh.\nAN LO BAK KO CANG HIH JOE BIDEN LE OBAMA CU, TRUMP CAAH CUN BIATHLUM TUK ASI


Chin Ram Kal Cu Kawl Ralhrang Caah, Kachin Ram Kal Bantuk A Si Cang! - Chin Eleven News\nChin Ram Kal Cu Kawl Ralhrang Caah, Kachin Ram Kal Bantuk A Si Cang!\nJune 11, 2021 admin@chin11news.com Chin 0\nChin Miphun kan pa le nih kan Miphun caah daihnak lam an kawl, Thisen chuahnak cun tiah Cabuai cungah an ti. Cabuai cung ral an doh lio ah Ralhrang Bawibik Min Aung Hlaing nih a nek taktak hna. Min Aung Hliang bia kha nan theih cio ko lai. An nih tham cu hriamtlai zong an si tung lo tiah a rak ti hna.\nNain kha tluk in a bia a fak lio ah Chin Miphun kapa le nih an rak leh duh lo. Zei catiah daihnak pei kan duh fom cu tiah dai tein an i ing. A sinain a tu ahcun Min Aung Hlaing nih daihnak cu a duh than hoi lo i, uknak a ting than.\nCabuai cung i, daihnak an rak tuahmi vialte kha zanmang bang an tlau dih i, Chin Miphun nih thlanti he kan hmuhmi phaisa kan thawhmi vialte cu a lakka ah an tlau viar ko hme cu. Cucu maw Lai pasaltha nih kan duh kun lai.\nTutan ahcun daihnak tuah than ding an kan sawm zongah an duh ti lo. Kan Chin ram ah kemah tein kan i uk lai i, kanmah tein khua kan khang cang lai. Tutan ah Min Aung Hlaing nih a rak kan nek tukmi kha a phi a hmuh ve cang lai.\nChin Miphun cu hriamtlai zong an si tung lo a timi kha, a tu ahcun Ralhrang nih CDF hmanh a tei ti lo. Mindat kal cu Kawl ralhrang caah Kachin ram kal bantuk a si cang. Tutan ah Kankaw lam le Khualhring tlangah ni nikhat ah Kawl Ralhrang 27 an van thih ko cu, Min Aung Hlaing hi a khuaruah a tam ve cang ko lai.\nChin Miphun hi, mi ralchia kan si ballo i zawnruahnak a ngeimi miphun kan si. A Sinain tutan ahcun Chin Miphun nih Min Aung Hlaing le A party pawl cu kan zawn ruah kho ti hna lai lo. Tutan ah CDF mino tete hna thinlung put zoh tikah khuaruahhar in thil a lang. Min Aung Hlaing Cozah kan doh lo ahcun hmailei kan lam a mui lai ti an ruah ah, lungthul an tim ti lo. Kan tei hlan lo kan doh lai ti si ko cang.. Kan pehthan lai!\nKIA Nih Kawl Ralhrang An Luh Hnawh Than Hna!\nKawl Ralhrang An Ziaza Fiang Tein Theih Dingmi!


Ralṭhatnak A Ngeihtermi Pennak Hla Hna\nRalṭhatnak A Ngeihtermi Pennak Hla\nPaul le Silas nih thong an tlak lioah Pathian thangṭhatnak hla an rak sak. (Lam. 16:25)Nazi Germany chan lio i Sachsenhausen hremnak thonginn ah an um lio le Siberia ah ṭhawl an si lioah unau hna nih Pennak Hla an rak sak. Mah hla hna nih harnak a tongmi Khrihfa hna kha ralṭhatnak a ngeihter hna ti kha mah hmuhtonnak nih a langhter.\nA rauhhlan ah Jehovah sinah “Lunglawmhnak” Hla Sa U timi hla thar kha holh cheukhat in hmuh khawh a si cang lai. Cauk kan hmuhle cangka in hla biafang hna kha kan i cinken khawh nakhnga chungkhar pumhnak ah kan cawn khawh. (Efe. 5:19) Harnak kan ton tikah mah hla hna hngalh ṭhan khawh awkah thiang thlarau nih a kan bawmh lai. Pennak hla hna nih kan i ruahchanmi kha biapi ah chiah peng awkah a kan bawmh khawh. Harnak kan ton tikah thazaang a kan ngeihter khawh. Kan i nuamh caan ah thazaang a pemi mah hla biafang hna nih Jehovah sinah “lunglawmhnak” he hla sak dingin a kan bawmh lai. (1 Chan. 15:16; Salm 33:1-3) Pennak hla hna kha a ṭha bikin hmang hna u sih.\nTHAZAANG A NGEIHTERMI HLA FUNGKHAT TIMI VIDEO KHA ZOH LAW A TANGLEI I BIAHALNAK HNA HI PHI:\nZei thil sining nih dah Unaupa Frost kha hla ṭial awkah a forh?\nSachsenhausen hremnak thonginn ah a ummi unaupa hna kha mah hla nih zeitindah thazaang a pek hna?\nNifa tonmi zei bantuk thil sining ah dah Pennak hla hna nih thazaang aan ngeihter?\nZei Pennak hla kha dah i cinken na duh?


***Vakok.Lian***: Christmas Hi Zeiti Set In Dah Kan Don?\nChristmas Hi Zeiti Set In Dah Kan Don?\nRev. E. Za Bik\nBible Caangthim: Isaiah 9:6 "Kan caah ngakchia pakhat achuak! Fapa pakhat peek kan si! Amah cu a kan uktu Bawi asi lai. Amah cu khuaruahhar Fimchimtu, a tthawngmi Pathian, zungzal hmunmi Pa, daihnak Bawi... ti asi lai".\nBiahmaitthi:- Nitlaknak lei ram (Amerika, Europe, Canada) hna ah cun Christmas can hi cu hmunkip rian a ttuan, a ummi unau-ttafar rual hna nih an nu le pa sinah an rat i chungkhar tling i tonnak (family reunion) deuh in hman asi. Asinain kannih Laimi (abik in Laitlang ummi) caah cun ahleice in a sunlawi ning ai dang--- (i) Lothlawh retheihnak in rawlttuan kan von i liim can asi caah asunglawi khun; (ii) kum khat chung Pathian huhphenhnak thuk deuh in a kan ruah ter fawn; (iii) asinain thihnak nih Christmas can ah chungkhar a tlinter tilonak inn chungkhar ah cun lungleen le mitthli-tlaak in nungak-tlangval hna zanvah lio can ah ttahnak aw tampi aleeng tawn; (v) kum 55 in acunglei nutar-patar hna caah cun Krismas nih cun mual aliam cangmi nu le pa, unau-ttafar, hawikom dawt le no lio can kha mit-thlam ah a von cuan ter tawn caah lungleen le lawmhnak cu zatceu veve in tuar asi tawn. Asinain nihin ram dang ah a ummi Laimi nih Christmas hi zeiti set in dah kan don timi belte cu ka chim thiam ve lo, ka theih thlu lo ruangah.\nZei thil paoh hi nizan, nihin, le thaizing mit in zoh aherh. Nizan mit in kan zoh ahcun aluan ciami kum 2000 lioah hi vawlei ah Zisu Kri in a rak i phuang i kum fate vawleipi nih achuah-camtuak ah a lawmhmi Zisu thawng in "mui lak i arak i chawkmi kanmah Laimi zong nih ceunak nganpi cu kan hmuh ve cang. Thihnak thladem tang ah kan rak um; asinain atu cu ceunak nganpi nih a kan ceuh ve cang" (Isaiah 9:2). Cun nihin le thaizing mit in kha ceunak nganpi a coting ve mi Laimi kan i zoh tthan tikah, thaizing ah Laimi kan dirhmun kong a ruat mi tampi nan um lai ti ka zumh. Aruang cu...(i) kan ram uknak le sipuazi; (ii) kan Lairam kan pamh-hmaih tuk (lo-vah le loduah, inn-zuat sa-ttil caah ram khangh, khaan-bawhnak caah mei duah) ruangah kan vawlei non ttha vialte Chin Dwin tiva ah an luang dih. Cu ruangah lothlawh in pawcawmnak a zat tilo caah kan minung tiang in Kawl rawn ah chuklei in kan luan thluahmah lawng hmanh silo in nihin ah cun Malaysia in vawleicung ramkip kan phan cang. Cucaah nikum June thla an chuahmi MUKO magazine zong ah hitin maw kan Lairam cu kan kaltak thluahmah ko lai timi tlaangtar in (a) ram dang kal thluahmah attha ko ti in a ttial na, (b) a za cang, Lairam kaltak ding asi ti lo tiah a ttialna an si kha. (iii) kan Kawlram thimnak a um ko bu ah Nitlaknak lei ram kalnak ding hngak in atu ah Malaysia ah Laimi 40,000 nih an hngak ko ti asi hoi. Cucaah atulio Laimi kan dirhmun hi Lamtte-ka (cross-roads) dirhmun ah kan um kan ti zong ah kan palh lai lo. Hi hnu kum 15-20 ah asiloah thaizing ah cun Laimi kan sining le kan tuanbia hmanh hi zeidah alawh te lai ti hmanh chim awk ahar ngai le afianglo mi dirhmun ah nihin ah cun kan dir. Hihi kan thinlung ah chia bu in hi capar tlaangtar "Tukum Christmas cu zeiti sullam set in dah kan don" timi ah von kal rih usih.\nTutan Christmas ah kan don, kan thangtthatmi Bawipa cu Isaiah nih acunglei Bible caang ah min 4 a chimmi chungah hin adihlak in sermon peek ahcun asau tuk lai caah "khuaruahhar fimchimtu" timi biafang hi thuk deuh in kan ruah awk ah ka von thim. Phun dang deuh in chim ahcun... khuaruahhar fimchimtu Bawipa nih kanmah Laimi, cun abik in ral-zaam asiloah ram-zaam Laimi kan sinah zeitindah fim a kan chimh i kan thaizing caah ruahchannak a kan peek timi ruah tti awk ah tawite in von chim ka duh. Existentialist Philosophy nih ai tlaihmi a biacherhchan (main thrusts) pathum lakah pakhat cu: "ka sinak ah fakpi in bia a chimlo mi paoh cu zeibantuk thil hmanh ka caah biatak asi lo" (nothing is real unless it speak to my contextual situation) ti hi asi. Tutan ah achuah kan lawmh/thangtthatmi Fimchimtu nih pakhat cio kan sinah kutdong sawh in kan sining le tlamtlinloning a kan chimh mi a um maw?; a um ah cun zei bia dah akan chimh?; asiloah Christmas can asi ti in aphunglam sawhsawh in pumhnak ah va kal, linsa ngai le nuam ngai in Christmas ni liamter in dah tukum Christmas kan don ti hi faakdeuh in ruat tuah hna usih tiah kan sawm hna.\n(i) Bible ah kir cang hna usih (Back to the Bible) :- Hihi kum zabu hleithumnak lioah Martin Luther le John Calvin (Reformation Fathers) hna nih an rak aupi i kum zabu pakulnak lioah Karl Barth nih faakpi in a aupi tthanmi asi. Abik in Matthew, Mark, Luke le John (the Four Gospels) chung i kan hmuhmi khuaruahhar Fimchimtu nih a chim, a phuanmi Pathian Bia an si. Hi Thawngttha Bia hi kan nunning a kan hmuhter khotu thla-lang le kan nunnak tahnak pedan ah hmang in fimchimtu le lamhruaitu taktak ah i laak kho usih law tutan kan Christmas hi sullam a nei ngaingai hnga. Bible hi kan nunnak thla-lang le pedan ah kan tuah ahcun zei thil kan ton zong ah "Zisu nih zeitindah a ruah hnga?" ti a kan ruah ter lai i kan thinlung le ka tuahsernak kip ah fim a kan chimh lai. Solomon zong nih: "Bawipa ttih-zahnak cu fim hramthoknak asi" a ti kha. Kan nunnak hi Pathian lamhruainak le thluachuahnak in a lam tluang seh ti kan duh ahcun Bible ah kan kir hrimhrim ahau. Hihi kanmah Hakha-Thantlang mi sinak in kan chim ah cun a hmasabik kan pale hna... Rev. Sang Ling, Rev. Sang Fen, Rev. Van Lo, Rev. Nawl Tling le hihna a von zultu Rev. Heng Cin le Rev. Hei Mang hna nih an kan vuih ta mi ro sunglawi asi.\n(ii) Christmas le Kumthar hi cu Pathian thluachuahnak kan rel can asi:- Nunnak le damnak hi kanmah nih kan i peek khawhmi an si lo; Pa Pathian nih ni khat hnu ni khat a hlanh in a kan hlanhmi tu an si. Zumtu krifa kan caah cun hnulei von i her i aluan cia kum khat von zoh tthan ahcun vawleicung ah kum khat chung koko ah rel cawklo minung an thi, rel cawklo sizung ah lungrethei ngai in an um kan hmuh hna. Culioah kannih damte in kan um tikah kan Pa Pathian thangtthat lo awk attha lo. Cucaah Christmas le Kum Thar ni hna ahcun Pathian thluachuahnak kan rel i khup-bil in Amah sinah lawmhnak bia kan chim lawng hmanh siloin Zisu fimchimhning in nun kan i thok khawhnak hnga kaar-hlan kan thok ni si kho seh law Christmas le Kum Thar kan donning zong sullam a ngei kho ngai hnga.\n(iii) Phaisa le thilri hi kan pathian ah ser hlah usih :- Kan pawpi he hi vawlei i kan hung chuah i kan nun chung paoh cu duh zong duhlo zong ah rianttuan le phaisa kawl cu aherh. Asinain mi tampi cu phaisa le thilri in Pathian thluachuahnak kan hmuh tikah Pathian sin in kan tlau tawn; kan thinlung chung i Pathian tthutdan ah phaisa kan chiah i phaisa kha kan pathian ah acang tawn. Cutikah phaisa kha minung hawi tah-nak pedan ah kan hman i mi zeirellonak, ruamkainak le mi thi-dawpnak ah kan hman tawn hna. William Barclay ttialmi cauk Ethics in a Permissive Society ah "Pathian theilo misual kut chung i phaisa tompi cu kap-hnih har naam asi tawn" (money in the hands of fallenmen is a double-edged razor) philh hlah usih. Kap-hnih har naam cu kap khat lei i ralrin ko hmanh ah kap-khat lei in mi a ah ruangah thi tampi achuah tikah zawtnak, damlonak a chuahpi. Cun Mirang phungthluk pakhat nih "phaisa cu sal ttha ngai asi, nain bawi puarthau asi" (money is a good servant but a cruel master) ati. Phaisa hi kan pathian asi citcet ahcun phaisa kawl i rian a kan fialning kha celh-chuaklo asi lai i mihlen, fir, le mithah zong adonghnak ah cun sual ah a kan ruah ter phah ti lailo. Khuaruahhar Fimchimtu (BZS) nih "Minung hi rawl lawng in anung lo, Pathian Bia zong in anung mi asi" (man does not live by bread alone but also by the Word of God...Matt.4:4). Hihi adik tukmi bia asi. Minung hi taksa rawl le thinlung rawl ai tluk te in asiloah sawmnga-sawmnga in kan herh.Thaithawh-zanriah rawl cu taksa rawl asi i Pathian Bia cu thinlung rawl asi. Thinlung nih pumsa a hruai. Pathian Bia nih a hruaimi thinlung nih taksa a hruai ahcun a famkimmi nunnak thei atlai ter.\n(iv) Fimchimtu le Daihnak Bawi nih zeidah aa tinh? :- Tukum zong Christmas can ah athar in kan don, kan conglawmh dingmi Pathian Fapa nih hi vawlei ah a rat hnawhmi aruangbik cu hi vawlei mi kha "taksa, thinlung, thlarau" in damnak peek lawng siloin Amah lam a zulmi paoh thih-hnu thawhtthannak zong peek ding ah ara. Cucu a tinh bikmi asi. Zisu nih hi vawlei a nun lioah a hmanmi hriamnam hna cu... "dawtnak, dinnak, ngeihthiamnak, le mi har zawnruahnak" an si. Cucu hmang in Amah zultu hna nih hi vawlei kan nun lio hrimhrim ah hin Vancung Pennak (the kingdom of God) karh ter i kan vawleipi kha "dawtnak, dinnak, ngeihthiamnak le mi har/sifak zawnruahnak nih a ukmi vawlei ah can ter kha asi.\nTukum Christmas can ah Bawipa Zisu chuah-camtuak lawmhnak puai kan tuah tikah hi acunglei ka langhtermi akong 4 hi ruahchih in Bawipa cu sullam ngei te in dong hna usih tiah kan sawm hna. Lei ramkip ah a ummi Laimi kan dihlak cungah Christmas lawmhnak le Kum Thar thluachuahnak Pa Pathian sin in tlung hram ko seh ti in... hi Sermon cakuat chung hin nan kut kan tlaih hna.\nNote:: 2010 X'mas ah Biaknak-Hmurka Blogspot ah an tarmi chung in lakmi a si.\nPosted by L.VanBlian_blogpost.com at 9:46 AM


Real Madrid nih zuar hna seh tiah a duh piakmi zaanglek pa (5) cu Ronaldo nih a chim – LAICOMM\nReal Madrid Star simi Cristiano Ronaldo nih club chung ah zuar ding an i tlak ko a timi zaanglei pa (5) min a chim. Ronaldo nih tukum ah Real cu Champions League final tiang a thit hruai khawh mi a si. Cun record thar hna zong a tial kho tu a si.\nTulio club caah puai (19) lawng a celh mi zaanglek pa (5) hna cu Ronaldo nih zuar ding an i tlak ko tiah a hmuh mi hna cu Lucal Vazquez, Dani Ceballos, Marcos Llorente, Jesus Vallejo le Gareth Bale hna hi an si.\nMah zaanglek (5) hna cu Real Madrid club caah a cleh kho ding an si lo tiah a hmuh ning cu Real President sin ah a chim. Ronaldo nih zuar ding a ti mi hna lak ah Bale a rak i tel mi hi khuaruah har ngai a si.\nGareth Bale cu tukum chung a khawnden tam ruang ah punghman tein Real Madrid caah a celh kho mi a si lo. Cun Gareth Bale cu Manchester United nih a ralaimi kum ah cawk ding in thawngpang a chuak mi zong a si.\nRonaldo le Real Madrid cu a ralaimi May 27 ah Champions League Final cu Liverpool he a zuam ding an si.\nPrevious “C.Ronaldo cu a hlanbantuk in a cawlcangkho ti lo” Graeme Souness’s


Myanmar Idol season 4 page ah Benjamin Sum, Aye Mye Phyu le Esther kong an ttial ning, Winner ding mi cu kawl mipi tam deuh an hmuh ning in a fiang bik ko hi – Thechinlungnews\nMyanmar Idol season 4 page ah Benjamin Sum, Aye Mye Phyu le Esther kong an ttial ning, Winner ding mi cu kawl mipi tam deuh an hmuh ning in a fiang bik ko hi\nMyanmar Idol season 4 cu Chin mi caah a sunglawi tuk mi a si, aruang cu myanmar Idol season 4 winner ding caah Chin mi chungin pathum kan ngeih hna. An pathum in an thiam dih. Chin mipi kan hmuh ning le lungput ah winner ding a fiang kho lo ngai, a ruang cu Esther hi a thiam, Benjamin hi a thiam winner a si lai tiah a zumh mi le thazang a pek mi hna hi a tam deuh cu pengtlang bantuk in a kal caah chin mipi mit in cun winner ding chimh a har ngai\nNatein kawl mipi nih winner caah an zumh mi hna cu Aye Mye Phyu le Esther hi an si. Midang pawl hna hi an thiam ve ko nain, Esther e Aye Mye Phyu bantuk cun an thiam lo, Esther le Aye Mye Phyu nih winner hi an nih cu te lai tiah an ti cio ko. Esther hi hlasak a thiam ngai, natein mipi nih thazang an pek deuh lo caah a si ko. Bottom 3 ah a thut mi hna hi vote a hmuh tlawm bik mi an si ti mi hi a hman lo mi a si. Si seh law Esther le Aye Mye Phyu hi bottom 3 ah an thut bal lai lo. Idol rian ttuantu nih mipi lei nih vote tampi an nga khawhnak ding caah mah bantuk thil hi an tuah sawh sawh mi a si.\nMi tampi nih Benjamin sum zong winner ding caah an zum ngai mi a si ve, natein hlasak thiamnak lei ah Esther le Aye Mye Phyu tei ding ah cun a har ngai natein Benjamin sum hi hlasak thiam mi a si ve caah winner a co khawh ve ko an ti\nCucaah kawl mipi lungput in zoh ah cun winner a fiang lo natein Aye Mye Phyu le Esther le Benjamin sum pakhat lilak nih an co te lai ti kha fiangtein a lang. Esther hi atu nak in fakdeuh in thazang kan pek khawh a si ah cun winner a nga te ko lai ti cu a fiang ngai mi si\nBe the first to comment on "Myanmar Idol season 4 page ah Benjamin Sum, Aye Mye Phyu le Esther kong an ttial ning, Winner ding mi cu kawl mipi tam deuh an hmuh ning in a fiang bik ko hi"


Thlichia nih France Ram a Den caah Mi Thong Tampi Mei Loin Um, Vanlawng Zuan Caan an Thawn | THE CHIN EXPRESS\nThlichia nih France Ram a Den caah Mi Thong Tampi Mei Loin Um, Vanlawng Zuan Caan an Thawn\nFrance ram cu a ningpi dengmang in nizaan ah Bella thlichia nih fak tukin a den caah minung thong tampi mei loin an um, vanlawng a zuang ding tampi zuan caan an thawn, vanlawng tampi hmun dangah an ṭumter hna. Thlichia, tilet le ruahpi tuk taktak an i ṭhuan.\nFrance ram chaklei um Brittany le nitlaklei um Normandy ramṭhen ah mei a mit hmasa cem. “Nain, Zarhpini zaantlai hnu ahcun minung thong 18 (18,000) hrawng cu mei an ngah ṭhan,” tiah mei company Enedis nih a thanh.\nSinain, France ram nichuahlei le alaicer um inn thong 34 (34,000) hrawng cu atutiang mei loin an um rih ko. Thlichia zong a dai rih lo, an ram a cul thluahmah liopi asi rih.\nThlichia ruangah, Paris khuapi chaklei um France vanlawngbual nganbik Charles de Gaulle Airport cu vanlawng a zuang ding vialte minutes 50 tlai deuh ah zuan caan an thawn dih hna.\nNain airport rianṭuan pawl nih “atu cu punghman in kan zuanter ṭhan cang hna,” an ti.\nBrittany le Normandy ramṭhen thlichia nih a den lio ah France ram nitlakchaklei um Le Bequet khua thlichia le tilet lakah mipa nih a uico a hruai hna lio. December 27, 2020\nMah airport ah a ṭum ding vanlawng 3 cu Paris khuapi thlanglei um Paris Orly airport ah an ṭumter hna.\nAeroflot vanlawng cu Paris ah kal thai loin Amsterdam ah a ṭum. Luxemburg in Paris ah aa thawhmi vanlawng zong lam tanṭim in a kir ṭhan.\nFrance bawlung team minthang Pau F.C. le Stade Francais F.C. zong Zarhpini zaanlei ah aa phomh ding an si nain Paris khuapi um Stade Francais cu thlichia ruangah Pau khua ah an zuang kho colh lo i bawlung chuih caan cu nazi 3 tlai deuh ah an thawn.\nZaanlei hrawng cun khua tampi ah thlichia le ruahpi a hung dai deuh, nain an ram thlanglei khua tampi ahcun thaizing tiang hawhra chah taktak a tla hoi lai, tiah Khuati Zohnak Zung nih a thanh.\nBella thlichia cu England ram thlanglei tiang a va phan. Khua tampi ah tilian a tlung. Inn 1,300 leng an thial hna. A pinh tuk ahhin suimilaam 1 ah meng 103 a phan kho.\nEngland pawngum Wales ram zongah inn thong 20 (20,000) hrawng mei a mit. Tlanglawng lam ah thingkung an tlu i tlanglawng zong an kal kho lo. — AFP


Breaking News CDF – Hakha nih Surkhua palek sakhaan kah an timh i an kah hlan ah an tlik dih cang caah an sakhaan mei in an duahpiak hna tiah kan theih. – Hakha Cherry\nBreaking News Chinland Defense Force- Hakha nih 2021 May 8 ah Senthang Peng Surkhua khuapi um ralkap le palek kah ding in an kal hnawh hna nain ralkap le palek an rak tli dih manh i an sakhan tu an khanghpiak dih hna tiah thawng kan theih.\nSurkhua ah ralkap minung 12 le palek minung 5 an um. Hriamnam tha a dang an la kho lo nain, nam le a dangdang tu cu an laak tiah theih a si.The Hakha Post\nThantlang Upa Pawl le SAC Ralkap Ton Biaruahnak an Ngei.Nizan May 6 ah Thantlang khua upa 5, pastorte 4 le Thantlang hrambunh SAC ralbawi (Major) le uknak lei zung upa cheukhat ton biaruahnak an ngei, tiah ttuanvo ngeitu sin in thawng kan theih.\nThe Chin Journal May 7, Thantlang Hmanthlak: March 2021 ah Thantlang khuachung ah ralkap uknak duhlo lamzawhnak an tuah lio a si.\nHakha ah Minung Pakhat an Tlaih, Pi Hnem Zing Innchung Thilri SAC ralkal/palik nih an Leh Dih


Papawl Caah : Muidawh Asi Lo Nain Nungak Muidawh A Ngah Lenmgnag tu Pa i A Biathli ( Tlangval nih CunTheih Bak Ding) – CHINLAND TODAY NEWS\nTlangval pakhat caah nungak dawt tinco khawhnak ding ah hin phaisa chaw leva le fimthiamnak nak hmanh in a rak biapi deuhmi thil tampi a rak um. Cubantuk pawl a pemh mi papawl caah cun nungak muidawh hmuhton cu thilhar a si ti lo tiah mithiam pawl nih an chim theu tawn.1.Voikhat nan i ton hnu ah tlauta rih ta : Nungak an duhmi pakhat khab voikhat in tong law na duhdawtnak kha langhter thiam colh i zuam .\nCuhnu ah cun va lengkai bak ti hlah law , amah hmuhlo nak ah um i zuam ta. A lungthli tein a rak in hlam ngai ngai lai . Culo i a tule tu na va len i na vai i langh lengmang ah cun a rak in simh colh lai .2. Na nun ai nuam ko timi na theihter a herh : Nu pakhat nih nuamhnak a duhlo mi cu an um lem lai lo . Na sinah ai nuam kho ding a si nak ai theih bak cun a thinlung cu 80% na lak cang ti a si .Na nunnak ah nuamhnak pakhat khat tal kha co ve a duh ti a si .\n3. Laklawh ngai in um thiam i zuam :Nungak na duhmi pajkhat sin ah bia na chimtik ah a zapi tein va chim lem hlah law ,a thinlung taap dingin laklawh ding tawk tein va chim . Asullam cu a sin ah thuhmi thil zeite dek a ngei timi bantuk in langh na thima a hau .Zeica tiah a thinlung kha na sin ah a caam khawhnak kha a biapi ngaimi a si .Na duhtuk ko nain a duhtuk bantuk in va lang hrim hlah . Cutik ah a mah nungak nu tu nih khan na thin lung dihlak theihkhawh ai zuam lai i an ngeihsak cang lai .\n4. Pa ngai in va um : thilman fak pipi i hruk theng a hau lemlo . Na thilhruk kha pa ngai in um thiam a biapi i nupawl thinlung a latu thil kha i hruk mei .Nu nih hin papawl thilhruk hi a thli tein an rak ngiat pengmi pakhat a si ve tiah an chim .5.Nungak dang nih tlaihchan mi si i zuam law cucu lamnghter fawn. Nungak pakhat hmanh nih an tlaihchan lemlo ah cun na duhmi nu nih an nek sual lai .\nNungak dang tampi nih an in theih i an in tlaihchan tik ah na duhmi nu zongnih a rak in upat ve lai .Asullam cu nungak tampi nih an in tlaihchan ti a theih cun nangmah ngeitu si kha a duh lai i na hnu ah an zulh colh cang ko lai .6.Feltuk bantuk i zuam lem hlah : Nungak tampi nih cun tlangval fel an duh ti a si nain , darling ding taktak ah cun a feltuk mi cu an thinlung a la lemlo ti a si .Pa biathiam tuk mi bak khin mi hmurka bultan deuh hna khi an uar thulh ti a si .\nCuruang ah nungak pawng na um tik ah hmurka siseh nunning siseh nai ralrin a hau .7.Na kut hmang thiam : Nungak pawng an um tik ah na kut kha chia sawh hlah . Akut hna kha tlaih piak pah law muai piak pah .Lam na kal tik zong ah a hnulei in kup pah law a mah kha a control tu pakhat ban tuk in umpiak thiam i zuam .A kup hna kup law a duhning in umpiak thiam law nuam a ti ngai ko lai . asinain luan tuk cu a tha lo , zeica tiah nu cu ningzah a theimi an si kha philh hlah .\n8.Itkhun cung ah a lungton na thiam a hau : Dawtnak kan timi cu a donghnak diriamhnka hmun cu itkhun cung a si an ti twn. Cucaah itkhun cung ah a lung na ton lo ah cun ai tuahthiam ti hrim lo . Itkhun cung i na zei bak ah cun a lung na ton lai i , itkhun cung i a lung na ton cangmi nu cu zeitik hmanh ah an thlah siang ti lai lo .


Gnostic Cawnpiaknak (Gnosticism) | ibcsandnes\nHome › Christianity › Gnostic Cawnpiaknak (Gnosticism)\nBlog Articles Christianity\tPosted on 3rd November 2014 • Updated 25th May 2017 —by admin 1251\nGnostic cawnpiaknak hi zeitik set in dah aa thok ti hngalh khawh a har ngai. Kum zabu pakhatnak biakam thar chan khrihfa lakah cun hi cawnpiaknak hi a um rih lo ti a ruatmi zong an um. Asinain a cheu nih Johan caṭial hna le Kolose cakuat hna ah hi cawnpiaknak hi um cang dawh in a um an ti. A zei a va si hmanh ah biakkam thar fiannak ah a herh ngai vemi a si caah a tawinak in kan zoh lai.\nGnostic cawnpiaknak hi kum zabu pahnihnak le pathumnak ahcun a tam ngai cang I khrihfabu hruaitu tampi zong nih hi cawnpiaknak dohnak caah ca tampi an rak ṭial cang. Hi hna ruahnak ahcun vawlei pahnih:- 1). Thlarau vawlei asiloah a thiangmi vawlei le, 2). Thilri vawlei asiloah a thurmi vawlei tiin a um. A thiangmi Pathian cu a thurmi vawlei he pehtlaihnak a ngei kho lo.\nA thurmi vawlei asiloah thilri vawlei ahcun minung hi sal bantuk in a taang I chuahnak lam a ngei lo. Zeicatiah hi a thurhnawmmi vawlei sertu nih hin chuak kho lo in a ven a ti. Cu chuah khawhnak cu lam pakhat te a um I cucu a thiangmi hngalhnak cit e (Divine Spark or Gnosis) ngeihnak in a si an ti. Cu cit e cu vawlei fimnak in hmuh khawh a si lo I khuaruahhar in Pathian nih dairek in a kan pekmi a si an ti. Hi cawnpiaknak nih hin thil ṭhalo phun hnih a hrin.\nVawlei le minung pum cu a thurmi le a ṭhalo tukmi a si caah vawlei thil paoh cu hlawt ding a si I thlarau thil lawng papek ding a si tiin vawlei ṭhanchonak rian le tuahsernak hna hi thlarau caah zeihmanh san a tlai lo tiin thlarau duhnak lawng kawl I tlangkai, phungki bantuk in um I pum hrem le vawlei he aa pehtlaimi paoh hlawtnak ah an hman. (Atu lio Norway laimi ko nih kan I lak thiam ngai rua) tiah ka peh chap.\nCun micheu nih hngalhnak Gnosis cu kan ngei cang I a thurmi vawlei le a thiangmi thlarau sinak cu pehtlaihnak an ngeih lo caah zei sualnak tuahnak tuah zongah kan thlarau nunnak he pehtlaihnak a ngei bak lo, tiin an I cawnpiak fawn.\nNihin laimi kan lak I a ummi cawnpiaknak hi thilthar si loin hlan lio biakam thar vawlei I a rak um mi le khrihfa hruaitu hna nih fak piin an rak doh cangmi le kum 2000 chung khrihfa hna nih an ton tawnmi cawnpiaknak a hung chuah ṭhan vet u khi a si ko.\nCabia: Biakam thar hngalhnak bawmtu chungin.


Malaysia cozah nih Ralzaam pawl rianttuannak nawl pek/lo December thla ah bia a khiah lai | THE CHIN EXPRESS\nKuala Lumpur — Malaysia cozah nih ralzaam pawl rianṭuannak nawl pek/lo kong cu December thla ah bia a khiah lai, tiah Hlutdaw Niam ah an chim.\nMinung Thazaang Vuanci M. Kulasegaran nih, “ralzaam pawl rianṭuannak nawl pek/lo kong ruatkhangtu kawmaṭi kan dirh hnu December 10 in 15 kar ah biakhiahnak tuah asi te lai ti ka zumh. Biakhiahmi cu Malaysia rammi dihlak sinah thawngthanh asi te lai,” tiah Hlutdaw Niam ah a chim.\nPAS party in Pu Ahmad Tarmizi Sulaiman nih, “ralzaam pawl hi cinthlaknak lo zongah rian an ṭuan cang sikaw, cozah nih kan ram chungah rianṭuannak nawl pek nan tim hna maw?” tiah a hal.\nVuanci Pu Kulasegaran nih, “keimah pumpak in cun, ralzaam pawl hi rianṭuannak nawl pek awk an si tiah ka ruah. Kanmah party nih cozah kan tlaih hlan zongah ralzaam pawl cu rianṭuannak nawl pek hna dingin ka rak chim lengmang cang,” tiah a leh.\n“Kan ram chungah an um ti kan hngalh cio ko, cucaah ramdang ah rianṭuantu va kawl len cu a herh lopi.\n“Mah ruang cun vuanci zung dang pawl he mah kong hi biaruahnak kan ngei cang, i a rauh hlan ah bia kan khiah lai.\n“Nain min cazin lak kong tu ahcun, UNHCR nih card a pek ko cang hna [cozah retheih a hau lo].\n“Na chim bang, rianṭuan an kal lio ah a caan cun palek nih an tlaih hna. Mah ruangah harnak tampi an tong.\n“Kahin rian an ṭuan ti kan hngalh ko, nain kan ram rianṭuannak upadi nih a kilveng kho hna lo.\n“An nuhrin covo a kilven piak kho hna lo, tahchunnak ah Malaysia rammi pawl cu a tlawmbik mah zat tal cu lahkhah pek hna ding timi upadi a um. Mah upadi nih ralzaam a huap hna lo,” tiah a leh.\nTu kum June thla tiangah, UNHCR Malaysia cazin ning ah ralzaam le ralzaam-soktu 170,000 leng an um. Tam deuh cu kum 18 in 59 kar pa pawl an si, mah ruang cun rian a ṭuan khomi le cozah sinah nungkhuai (tax) a pe kho ding an si.\nMalaysia cu kum 1951 le 1967 Ralzaam Upadi ah min a thu lomi si caah, ralzaam a cohlang lomi le ralzaam caah upadi a ngei lomi ram asi. Ralzaam pawl cu Malaysia upadi ahcun phungninglo ramdangmi an si dih.\nCucaah palek nih tlaih, thongthlak le an chuahkehnak ram ah kuat khawh an si.\nAtu lio cozah hruaitu Dr Mahathir party Pakatan nih ni kum thimnak an i cuh lio May thla ahkhan ‘kanmah nih teinak kan hmuh i cozah kan tlaih ahcun 1951 Ralzaam Upadi kan cohlan lai i ral-raam in a zaammi ralzaam pawl hi ṭha tein kan bawmh hna lai…” tiah zapi sinah thawng a rak thanh.


Kawl Ralkap le Tlangcung Hriamtlai Phu Voi 120 Bak An Ni Phomh: Tukum January thla thawk in March thla dih tiangah kawl ralkap le tlangcung hriamtlai phu kar i kahnak voi 120 bak a chuak tiah hi kong a zohfel tu Myanmar Peace Monitor nih an phuan.\nHi ral ruangah minung ting khat leng an umnak hmun an tlik tak i cheukhat cu ramdang ah an zam, cheukhat cu khuadangah an zam ve. Hi ral ruangah ral kap nunnak a liam lawng si loin harsa mi zohkhenhtu Red Cross le mipi zong an nunnak tampi a liam ve.\nA tambik i kah nak hi Kokang hriamtlai phu MNDAA he a si i Kachin hriamtlai phu KIA le TLNA he i kahnak a tam bik a chuak ti a si. 7Day Daily\nUico Sa An Zuar Ruangah Rangon Kawlmi An Ai Puang: Rangon khua Kaba-aye pagoda lam pawngah Vietnam mi rian tuan tu hna nih uico sa an ei leng mang i tuhi cu kawl rawldawr zongah uico sa a ngah ve cang caah kawlmi an lung a rawk ngai tiah 7Day Daily nih a thanh.\nKawlmi mit ah cun uico hi minung phun khat bantuk in ruah a si i saram lakah a sa ei lo dingah an ruah. Kawlmi lakah cun uico sa ei timi hi minung sa ei bantuk in ruah mi a si i an fih tak tak mi a si.\nRangon ah cun uico hi a ho hmanh nih zuar a si lo caah lam pawng zongah a lak tein tlaih khawh a si. Mah a lak in an tlaih mi uico ngan deuh pawl cu Vietnam mi sinah kyat 30,000 leng in an zuar khawh than caah a miak ngai ti a si.\nIran Nuclear Deal Nih Israel Cung US A Dawtnak A Zorter Lai Lo: US President Obama nih The New York Time sinah a chim mi bia a si. Kan hnu zarh ah hnatlaknak an ngah mi Iran nuclear deal nih Israel cung US a dawtnak a zorter lai lo a ti hna.\nIran nuclear chiahternak kongah hin Obama le Israel Prime Minister+Republicans an ruahnak ai kalh ngai. Nai hnatlaknak an ngah mi zong kha Israel Prime Minister Netanyahu nih cun 'Iran caah a chunmang a tlinh a si nain vawlei caah cun mangchia a si ve' a ti.\nIndonesia Nih Australia Mi A Zangfak Kho Hna Lo: Bing 8.3 kg Australia ram luhpi dingah Indonesia ram Bali ah an rak tlaih mi Australian 2 cu Indonesia cozah nih thih-dan a pek hna i thihdan in luat ding nawl nak an tuah leng mang nain Indonesia biaceihzung nih a cohlang piak hna lo.\nA tu tan biaceihzung nih an hal mi a hnon hnu cun thihdan pek nak ni lawng hngak a si cang lai. Tlawmpal ah meithal kahnak(firing squad) in thah an si te lai.\nAn mah pa 2 thlah than dingah Australia Prime Minister a tuan bal mi poah nih cun nawl nak an tuah dih cang. A tu Prime Minister zong nih biatak tein a rak nawl hna nain Indonesia nih an duh bak lo. BBC


Ngaihchiatnak (ဝမ်းနည်းကြေကွဲခြင်း) – Hakha Cherry\nMalaysia ah Chin miphun kan pa pakhat asimi le CRC ah kum 2019 lio in ruahnak petu (Advisor) pakhat zong asimi Rev. Lai Nou cu May 10, 2021 ni ah Pantai Hospital, Kuala Lumpur ah Pathian sinah a kan dinh taak. A mah hi Matu Christian Fellowship (MCF) ah caan saupi pastor a kan tuanpiakmi asi. Tantaakmi chungkhar le Khrihfabu member nan dihlak nan ngaihchiatnak kan in hrawmpi hna.\nချင်းဒုက္ခသည်အဖွဲ့အစည်း (Chin Refugee Committee – CRC) ) ၏ အကြံပေးပုဂိုလ်အဖြစ် ၂၀၁၉ ကတည်းက ပါ၀င်ဆောင်ရွက်ပေးသော Matu Christian Fellowship မှ သင်းအုပ်ဆရာ Rev. Lai Nou သည် မေလ ၁၀၊ ၂၀၂၁ ရက်နေ့တွင်ခရစ်တော်၌ အိပ်ပျော်သွားပါသဖြင့် ကျန်ရစ်သူမိသားစု အသင်းသူအသင်းများနှင့်အတူထပ်တူထပ်မျှ၀မ်းနည်းပါသည် Credit-CRC Malaysia\nPithlung Inn Thar Lawm Lo Hlah U.Pithlung nih cun an sak tharmi inn paoh an fuh an panh i an lawmh. Umhmun khuar i umnak colh an duh.\nNaicikhua cu lai media cheu khat pawl hi pithlung inn thar lawm an lo ngaingai hna.\nA khuazei maw hawi theih lo ka thei, hawi hngalh lo ka hngal le thil thar ka chuahpi. Ahohmanh nih an hngalh ballomi cafang thar ka chuahpi hei ti phun in. Lai holh ah a um lomi chim le țial a tam ngamsam.\nMi pakhat nih a chimmi an theihmi maw asiloah a țialmi an hmuhmi kha hmuh sung ton har a si ai hei ti ruam in asiloah theihtlei ngai a si ai hei ti phun in pithlung inn thar lawm bang an i cawn lulh ko hna.\nRallokap an hei ti cuh.Ral a si lomi a minung hawi a kap i a thatmi hna cu ralhrang, misual asiloah mithat lainawng ti an si ko. “Ralhrang ralkap asiloah ralkap” hei ti ziar ko ding khi “Rallokap” tiah khatțhup in rel awk zong țha loin an hei țial cuh. Rallokap ti cu lai holh ah a um lomi a si. Rallokap timi cafang hi ka fih khawh ning cu.\nAn țial duhnak cu hngalh a si ko. Ral a si lomi mipi a kah hna ruangah rallokap tiah an ti hna i an țialmi a si cu hngalh a si ko. Sihmanhsehlaw lai holh ah rallokap timi hrimhrim a um lo.\nPithlung kan si ri lo, kan ca kan holh kan dawt i kan kinven ahcun ca kan țial tikah țha tein țial i zuam cio hna usih. Inn thar paoh a lawmmi pithlung lo hlah usih.Salai K. Biak Lian Thawng


UN Security Council Le Tlangcung Hriamtlai Cheukhat Tonnak An Ngei – Lai Lungrawn Post\nUN Security Council phu le tlangcung hriamtlai phu cheukhat cu, May 25 ah tonbiaruahnak le ceihmainak an ngei, tiah theih a si. Norway Mission khuakhan nakin May 25 ah ceihmainak an ngeih a si i, Kachin Political Interim Coordination Team(KPICT) Secretary Salang Nsang Gum San le a dang tlangcung hriamtlai phu aiawh pawl he Myanmar kong ceihmainak kan ngei, tiah KPICT nih cathanh an chuah.\nCeihmainak an ngeihmi ah a bik in SAC ralkap tangka luhnak zinan cawk zuarnak phih kham ding a biapitnak nak kong UN Security Council phu nih tlangcung hriamtlai phu vialte tonbiaruahnak ngeih ding a biapitnak kong Myanmar rammi bawmh khawh dingah ramri gate in thilri chanh a biapitnak kong le Asean nih Myanmar ram kong a ceihmi hi a tak in ṭuanchuah khawh ding forhchih cu a mit deng cangmi mei tihchih bantuk a si lonak a biapitnak kong kan ceih, tiah KPICT nih an langhter. UN Security Council phu he tonbiaruahnak a kaimi hna cu KNU, Karenni aiawhtu le CNF an si. CreditP The Chin Post\nThawngdang: National Unity Government(NUG) cozah nih a tuahmi NUG Pay cu, a ra lai mi June thla ah thok khawh ding in an i zuam cuahmah tiah theih a si. NUG cozah Project, Finance and Investment Deputy Minister Min Ze Yar Oo nih PVTV thawngzamhnak ah a chim pinah Wave money bantukin NUG Pay a hmangmi cu tangka an i kua kho lai.\nCu pinah Pau dohthlen Aungbali(နွေဦးထီ) le Treasury contract(ငွေတိုက် စာချုပ်) hna zong zalong tein hman khawh a si cang lai, tiah a chim. Caan karlak chung cu kawlram tangka phunkhat lawng hman khawh a si lai i, a hnu ah ram dang tangka kuat le chuah zong hman khawh ding in kan i zuam, tiah Min Ze Yar Oo nih a chim.


R.I.P : Chinpa Kyaw Kyaw Cu Mizoram Ah An Thah Ning Cang Thawngfiang (+Video) – Onlinenungak\nR.I.P : Chinpa Kyaw Kyaw Cu Mizoram Ah An Thah Ning Cang Thawngfiang (+Video)\nSangau-I YLA President Le A Hawi Minung 6 Hremnakin Pu Dar Hei Le Pi Ci Pen An Fapa Kyaw Kyaw (Kum-50) A Nunnak A Liam??? Date: 29 December 2020: Pu Dar Hei le Pi Ci Pen an fapa tlangval Kyaw Kyaw (kum-50) Tayagone khua mi Kalamyo District, Sagaing Devission cu Sangau khua Mizoram, lo thlam a riah nak ah 28.12.2020 Monday zingah kum 5 tluk khua a sak nak Pu Fela a fapa le pa-2 nih a ruak in an hmuh. Kyaw Kyaw a Pa hi Dawng Va, Hakha Peng a si i a Nu hi Cawngthia, Thantlang peng a si. Kawl ram lei ah a pemmi an si. Kyaw Kyaw hi Kuli tuan dingah India Mizoram leiah a kal mi a si. Kyaw Kyaw he aa naihniam taktak mi chungkhat le Mizoram a ummi Kyaw Kyaw a dawtu hna sinin a thih nak kongah hitihin an chim:\nInn lei ah YLA president le a hawi le cu an rak tin i, Kyaw Kyaw a umnak Pu Fela cu an YLA President pa nih cun, “Kyaw Kyaw cu tlawmpal kan hrem, fung in voihnih cio kan tuk i na va zoh ah a tha lai” tiah zarhpi zanlei ah cun a chimh. Pu Fela nih cun a fale pahnih cu 28.12.2020 Monday zingah cun Kyaw Kyaw va hlam dingin a kal ter hna i, an lo thlam an va phanh ahcun Kyaw Kyaw a thi cia in an hmuh cang. Salai PK, Note: A phei ah an vuaknak hmanthlak le an hrem lio video YLA nih an thlah mi atang ah ka tel chih zoh cio khawh van i zuam hna usih.


US Ummi Caah Good News: Avoithumnak Stimulus Check Tuanah Nan Sin A Phan Than Cawlh Lai – Chuncha News\nUS Ummi Caah Good News: Avoithumnak Stimulus Check Tuanah Nan Sin A Phan Than Cawlh Lai\nUS kong cu a biapi taktak ve caah a buai taktak ve ko. Abik in Laimi ko hi kanmah tawk cio in kan rak buai taktak ve. Donald Trump a tanhtu minung pawl hi zumtu tha a ti bak mi lawngte nan si nain a taktak le a ngaingai ah sunghnak nan phak tikah a tuar thiam lo mi tamtuk kan um beltu hi cu zumhnak puitling a ti mi cu kan si ruam lo ko hih. Fb catial le comment kan i pekmi ah kan lungput sining ziaza tiang a lang dih mi hi cu zumtu tha a ti ngam mi ruah ding tam ngai kan si hna.\nMinung hi kan ruahmi le kan tanh cang mi thil kongah hnu hmai kan zoh thiam lo ahcun mah nunnak tiang tuar a har caah thil tha lo a chuah ter khawh ti hi kan ruah ah a tha ngai. US ram pi cu nanmah US ram ca long a si lo, Vawlei pi kan caah a biapi tuk mi a si tikah mipi nih zalak in vote nan thlak i a tling mi kha Bawipa nih nan caah a remruat, a khanmi a si ko ti hi kan cohlan thiam ngaingai a herh i, kan thinlung ruahnak le hmailei atlingmi pa nih kan duh bikmi lam a kan kal pi khawhnak lai tu hi thla kan cam piak ve ding khi a si cang. I elcaan le a tling lo mi pi khi ruahchannak a ngei bantuk in au ve ti len ding khi a si ti lo.\nZumtu kan si hna caah kan ruahnak pi in mi pakhat a zumhnak kha Setan hmuh in bia chim zong hi iralrin tuah hna uhsih. nangmah na tanh mi long kha Pathian a ngei i a zumh mi lawng a si ti bantuk kan catial pawl hi cu kan caah tih a nung ngai mi a si. minung i tah ning ahcun a ho hmanh hi vawlei pi ah a tling mi pakhat hmanh kan um lai lo, a tling mi cu kan Pathian lawng a si. Cu caah Laimi Khrihfa a ti mi le a bik in US ah khuasa mi hna hi tluk in US mipi nih an duh i, vote an pek ve mi President a tling cang mi Joe Biden le hruaitu vialte caah hin zumh ngamnak he thlacam tu bawm cang hna uhsih.\nJoe Biden hi minung tha, tangdor nung a ngei mi le mi zawn a ruat i, sifah santlai lo a dawtu dakaw a si cuh, kan caah rian a tuan hnga ding mi hi kan i lawm ve thiam pi hi kan rian cio a si ko cang. Pathian caah cun tuah khawh lo mi zeihmanh a ngei lo i, US rampi ca le Vawlei pi caah lam hruaitu tha bik lam a kan hmuh saktu a si hrim ko lai ti mi hi zumh ko hna uhsih. kan duh maw duh lo maw kum 4 chung cu amah nih a tha bik in a kan hruai cang lai caah a caah dirkamh tu si i zuam hram hna uhsih. zultu tha na si ahcun cucu zumtu tha cu na si. nawlngeitu hnu na zulh khawh lo na zulh duh lo ahcun cu cu zumtu tha lo nawl a ngai lo mi cu na si ko lai.\nAtu ah kan hnu 5 January 2021 i Joe Biden nih a rak chim cang mi Georgia ah teinak kan hmuh ahcun, a voithumnak stimulus check a ra than lai cawlh lai tiah a ti. A ho poah i nuam ko hna uhish. Hi zong hi Covid-19 nih US tamtuk a hnuarsuang cang caah anai $600 cio kha cu a za lo, Atu cu US ram ah a um mi poah $2000 cio arauhhlan ah pek nan si lai tiah Biden nih a timeline ah atial. Kan U Van Tum nih mah hi a tialmi tawite kan rak langh ter chih: Nan uar tuk lo maw kan Pu biachim hi. Amah a chim ning tein news pakhat ah comment ka rak pek bel cang, mirang in. Kha i ngaih ko uh a rauh hlan ah a ra lai hi.\nUS Ummi $600 Stimulus Checks Direct Auto Deposit In A Ngah Rih Lomi Cabawm Rang Tein A Phanh Lai Caah Iralrin Ko Uh


Thawngthar,Kalaymyo Ahcun Khrihfabu Tam Deuh Nih Good Friday Le Easter Sunday An – Chintanbo\nThawngthar,Kalaymyo Ahcun Khrihfabu Tam Deuh Nih Good Friday Le Easter Sunday An\nApril 15, 2022 admin MYANMAR NEWS 0\nKhrihfa biaknak ah a biapi taktakmi Jesuh Khrih thihnak Good Friday le a thawhthannak Easter Sunday cu kan ram boruak ruangah Kalaymyo le pawngkam khua ahcun hmang kho lo dingin cathanh an chuah.\nTukum Good Friday le Easter Sunday cu April 15 le 17 ah a si. Cuni ahcun Khrihfami nih biakinn ah pumhnak le thlacamnak in caan an hmang tawn.\nSihmanhsehlaw Kalaymyo le pawngkam khua ahcun kahdohnak a zual caah an tuah kho lai lo. Ram buai ruangah Jesuh Khrih chuahni zong biakinn ah an rak hmang kho lo.\nTheih tleih,Minung hi kan tthancho, kan lar bakin dohdaltu kan ngei khun tawn. Dodal mi si an duh lo a si ahcun lar le minthan kha ii tim duh hlah. Buainak na ton a si ahcun ii chia rih. Bia na chimmi kha ii dinh ta law buainak cu amah tein an tian dih ko lai.\nNa sinak kha nangmah tein cawisan ii zuam law minih cawisan le thangthat lawng kha va bawh hlah. Khua a ruat kho lomi minung pawl he buainak na tuah hlah. Annih cu anmah le an caantawk, an sining he aakhat bang in anmah lawng va buai ko hna seh.\nNangmah le nangmah ka palh ii ti lengmang. Zeicahtiah ka palh ti kan ii theih hi mi hman, miding” kan s ihram aa thoknak a si. Na thinlung chungah mi huatmi tamtuk ii chiah hlah. Cu nak cha cun kha lio caan ahkhan vawleicung ah keimah lawng hi ka um, tiah ruat law mi zeihmanh huat ding an ngei hna lai lo. Nangmah le nangmah naa huat a si le na palh tinak a si.\nNupi Tha Nunzia Kong Relchap : 1.Na Pasal Chungkhat Daw Hna – Na pasal cu na duh ii na vat cangmi a si caah dawt chin lengmang ding a um lo, cuti kan ti tikah na huat lai tinak a si lo. A biapi bikmi cu Nupi Mo tiah a rak in auh tu na pasal chungkhat pawl hna cung tu ahkhan na pasal na dawtnak kha va langhter. An rak in dawt lo le an in thangchiat hmanh ah nangmah nihcun dawtnak in lehrul hna law ni khatkhat ahcun na min a tha than lai.\nMi Thar Tuk In Um Hlah – Na pasal inn ah motharmithar bantuk in um hlah. Chonhkhenh a nuammi le komh a nuammi si ii zuam. Na duhnak chim kha tih hlah law, an ningzah lonak dingah nangmah nih an herhhai mi kha hal hna. Na ziaza zong thup tuk duh hlah, caan a ruah deuh tikah an in theih thiam te ko lai.\nThih Hlan Tiang – Chungkhar dirh ṭhat lo tluk in a harmi a um lo tihi thei law, voikhat na ngeihmi na pasal kha ka thih tiang in khua ka sakpi lai timi biakamnak ngei. Zei bantuk harsatnak a rat caan hmanhah na hna beidong loin cu harsatnak cu innchungkhar a hrawk khotu harsatnak a si tiah ruat in tei ii zuam.\n4.Mi Ṭhektu Si Loin Mi A Pumtu Mi Inn ah a lawimi Nupi Mo na sinak theih pengin na lawinak chungkhar ṭhektu men si loin chungkhar a rem tertu le a pumtu si ii zuam. Na pasal te chungkhar cu nangmah ruangah buai hna hl ah seh, nangmah thawngin remnak tu ngei hna seh.\nNa Nu Le Pa Inn Len Uartuk Hlah- Na pasal rian a tuan chung ah maw, na pasal a um lo le caang kaa in na nu le inn lawnglawng ah na kal hlah. Na pasal nih Ka pi te Inn ah va leng seh an ti hmanhah va el tawn. Na nu te inn lawnglawng ah khua nasak tuk ahcun na pasal chungkhat lei zei ii na rel hna lo ahcun anmah zong nih zeihmanh ah an in rel ve lai lo.\nMi Kong Ceih Hmang Hlah- Na pasal he maw, a chungkhat he bia elnak na ngeih sual ahcun hmun dangah chuahpi lo te in um ii zuam. Nan innpa sin ah maw, na hawikom sin ah maw an kong va ceih hlah. Abik in na nu le pa sinah chim lo tein um khawh ii zuam. Mi sinah an kong na va chim tuk ahcun, Nupi Muko an in ti sual lai.\nNangmah Chungkhat A Thli In Thil Pek Hmang Hlah na pasal le a chungkhar theih loin nangmah lei sahlawh chungkhat thil pek uar tuk hlah. Nangmah nih na siaherhmi hna a um ahcun na pasal silo le a chungkhat pawl hal ta hna. Mah cu nihcun Nupi than a sinak a langhter lai ii annih zong nih zeihmanh na bia el lo tein pakhat le pakhat karlak ah dawtnak le remnak a leng lai.\nNa Pasal Na Duhdawt Nak Langhter Peng- Nangmah chungkhat lei an mithmuh le theih hngan ah na pasal na duhdawtnak langhter. Nan nupa le nangmah lei hmunkhat nan umtii caan le rawlhrawmnak nan ngeih caan ti bantuk ah na pasal philh lak in um hlah, an mithmuh hrimhrim ah na pasal zawn na ruahnak kha langhter.\nPATHIAN Tlaih Peng – Zeizong te ah PATHIAN aa tel lo ahcun tlam a tling lo tikha va philh hrimhrim hlah. Chungkhar dirh timi hi a tluang peng lai ti va ruat hlah. Nungak le tlangval lio bantuk in ii duhdawt khawh lo caan a um. Harsat caan, hnabeidongh caan, sungh zatlak caan zongah nuva sinak kaltak loin PATHIAN hmai ah thlacamnak he hmainor ii zuam chinchin.\nA si ah cun zeipawl dah an caah kan piak lo ding cu an si. Aiawh piak lo ding: Voi tampi cu sianginn an kaiah saya mah te nih inn sa homework an rak pek hna caan ah nu le pa nih an mah aiawh in tuah piak lo ding. Sunday School ii biahal nak an tuah hna tik zongah an mah nih an cawn, thiam ta hlanah nu le pa nih awl zaang in phitpiak lo ding. Upa sin le an hawi le sin buainak tenau, bia elnak an neih zongah ka fa si ai tiin au kanh lo ding. An mah tu kha bial hal hna i nun chimh hna ding.\nZangfah lo ding: An caah thil tha a si mi a siah maw, rian tuanah maw, nun kan chimh a herh caan zongah chim lo le sik loin kan um tawn hna. Hihi kan dawt sual hna caah an cungah zangfahnak kan neih hna ii an thaatu, thatlonak law lei tu ah an kal.\nMah hi ruangah hin zangfah hna lo ding cun a herh ningin chimh le sik hna i a hmanmi lam tu kha hmuhsak hna ding. Nun chimhnak hi a hramthok khaa hmamhsehlaw a phi chuak a thlum mi a si. Cu caah na fa na dawt ah cun nun chim law, zangfah hlah.\nCareltu Sin Lunglomh Biachimnak le Nawlnak: The Chinland facebook page ah ca kan tial mi a rak kan relpiak tawntu nan dihlak cungah lunglomhnak tampi kan ngei. The Chinland facebook page ah ca kan tial tik ah a dik mi le a hmanmi, mipi careltu caah theih a tlak mi le thathnemnak a chuahpi tu thawngpang le theihtlei le Pathian Bia siseh tihi catial tu nih kan duh bik mi le kan i tinh bik mi cu asi.\nApoi Tuk E Nihin April 15 SAC Le PDF-Kalay Kahdohnak Ah PDF Lei Minung 3 Nunnak Liam,\nNa Rel Lo Ah Cun Na Sungtuk Lai,Thawngtha He Thawng Chia He,Kahdohnak Ah SAC Ralkap 20 An Thi, KNDF Hriamtlai 3 An Nunnak A


Ramleng ah Chinmi 200,000 leng kan um - Dothlennak ah a ṭhawngbik kan si kho | The Chin Express\nRamleng ah Chinmi 200,000 leng kan um – Dothlennak ah a ṭhawngbik kan si kho\nChinmi hi kan i lungrual dih ahcun uknak firtu Kawl Ralkap dohnak ahhin Kawlram chung state le region dihlak ah a ṭhawngbik 5 chungah kan i tel kho.\nKawl ralkap nih uknak a fir hnu in hriamnam tlaimi minung zong hi state/region milu zatuak cun Chinmi kan tam cem kho men:\nCDF – Zophei,\nCDF – Lautu,\nCDF – Zotung,\nCDF – Mara,\nCDF – Matupi,\nCDF – Mindat,\nCDF – Kanpetlet,\nCDF – Palehwa,\nCDF – KKG.\nChin state ah Chinmi 478,801 te lawng kan um. Nain, ralkap nih uknak a fir hnu in pengtlang kip ah Chin mino acheu (50%) hrawng nih hriamnam an tlaih. Phun dangin chim ahcun Kawlram chungah ralkap uknak fak bikin a dotu miphun kan si, ti khawh asi – kan milu a tlawm nain kan dihlak dengmang in kan doh. Miphun dang le state/region dang cu an milu tam nain mi tlawmte lawng nih an doh.\nChin miphun kan thazaang\nRamleng ah Chinmi 200,000 leng kan um;\nUS – 60,000 hrawng – ralzaam\nAustralia – 15,000 hrawng – ralzaam\nNorway – 2,200 hrawng – ralzaam\nNew Zealand – 2,000 hrawng – ralzaam\nCanada – 1,800 hrawng – ralzaam\nDenmark – 1,500 hrawng – ralzaam\nThailand – 700 hrawng – rianttuan\nSweden – 400 hrawng – ralzaam\nJapan – 350 hrawng – rianttuan\nSouth Korea – 300 hrawng – rianttuan\nCzech Republic – 100 hrawng – ralzaam\nNetherlands – 100 – ralzaam\nSwitzerland – 40 hrawng – ralzaam\nPhilippines – 100 hrawng – rianttuan le sianginn kai\nRamleng um Chinmi ṭha tein milu relnak a um lo caah a dikthlir in hngalh khawh a si lo i khrihfabu hruaitu le community upa pawl nih ‘a hrawnghrang’ an chimmi in tuak a si caah hi nakin tlawmte a tam/tlawm deuh kho.\nKawl ralkap dohnak caah cun tangka (hriamnam) zong hi a biapi bikmi ah aa tel ve. Atu ahcun kan chanbau nain ramleng um Chinmi vialte nih atu hi thla fatin minung 1 nih $100 cio thawh in CDF bawmh peng dingin khua an khan – Zophei cu $200 peng thawh dingin khua an khan liopi asi.\nMiphun dang cu tangka (hriamnam) kongah hi tlukin bawmtu an ngei hna lo.\nUS lawngah Chinmi 60,000 leng an um. Mah chungah rianṭuanmi hi 30k si hna sehlaw thla fatin $100 peng an thawh ahcun thla fatin $3 million (Kawlram ting thong 5) peng a chuak lai.\nAustralia ah thong 15 hrawng an um ve. Norway, Canada, New Zealand, Denmark, Germany, Malaysia, tbk vialte in $1 million hrawng peng a chuak ve lai.\nKum fatin $48 million peng kan chuah kho.\nCucaah, kan i lungrual dih ahcun Kawlram chung dothlennak ah a ṭhawng bikmi miphun, a ṭhawng bikmi state ah kan i tel kho.\nHmasa thawngpangThantlang mipi a zaammi an tam ngai – Kan Zaam Viar Lai Maw?\nHnu thawngpangHakha ah Kawl Ralkap nih bomb le meithal an puah i mipi inn an rawk


Atu lio kan vawlei thilsining zoh in 'Jesuh a ra deng cang' ti khawh si maw?\nHrambik Lian nih zeitindah a leh?\nVawlei thilsining zoh in Jesuh rat tthannak caan a neih le neih lo tah le zohchun hi Jesuh zong nih tha a pekmi a si ko.Sihmanhsehlaw tu chan thawngtha chimtu cheukhat cu Jesuh rat ding Ni le Caan a ttih-ciah in chim chung a hmangmi kan um.\nKha bantuk khi cawnpiaknak hman lo an si; Jesuh nak in a ngan deuh ah aa chiami minung an si caah an bia ngai hna hlah u. Jesuh hmanh nih a ni le caan cu ka hngal lo a ti (Matt. 24:36, Mark 13:32). Cucaah kei cu a ni le caan kong cu kei chim awk ka ngei lo nain kan khua caan nih a langhtermi thil phun hnih tein ka chim lai.\nA pakhatnak ah, Matthai 24: ah Jesuh rat tthannak a nai cang timi langhtertu hmelchunhnak tampi amah Jesuh nih a chimmi kan hmuh. Ka ratnak caan a nai tik ahcun "Rili, mangtam, zawtnak, raltuknak phunphun le theih bal lo mi" ttihnung thawng tampi nan theih lai tiah kan hmuh. Khi vialte dihlak fonh nih an chimmi cu "Jesuh rat tthannak caan a nai tik ahcun vawleipi hi ttih phannak in a khat lai" tinak khi si.\nCucu atu kan vawlei pumpi nih a ton cuahmahmi a si. Ttihphannak cun kan khat ko cang hna, sihmanhsehlaw Jesh rat hlan ah zeitluk in a ngan chinchin mi ttihnak dah zei tluk sau kan intuar rih lai ti cu Pathian lawng nih a hngalh.\nA pahnihnak ah, Matt. 24:14 ah khin Jesuh nih phun dang deuh tein thil pakhat a chim. Donghnak taktak cu pennak thawngtha vawlei khuazakip ah chim dih a si hnu lawng ah a phan lai, tiah a ti. A context ning in hi kaa ah "donghnak" timi hi Jesuh rat-tthannak a si.\nVawlei cung khuazakip minung vialte sin ah Jesuh Khrih thawngthabia chim dih timi hi hlan chan ahcun thil cang kho lo tluk ah ruah a rak si. Sihmanhsehlaw atu ahcun internet/social media le chanthar technology phunphun ruang ah vawlei cung minung vialte theih khawh tiang thawngtha chim hi lung khua hmu ngaingai ah a hung cang cang. Hihi Bawipa riantuannak lawngte an si dih ko. Vawlei cung miphun vialte sin thawngtha chim dih hi zeitluk in dah kan rauh rih lai, timi pakhat te ahhin zeizong vialte aa hngat dih cang tiah ka ruah. Phun dang in chim ahcun atu kan chan "internet/social media" vialte hi vawlei cung khuazakip i Khrih thawngtha phuan khawh a si nak hnga ding caah Pathian nih vawlei a pekmi a si, tiah ka zumh.\nCucu Pathian program poh kham dih aa zuam zungzalmi Satan nih fiang tuk in a hngalh ve caah "internet/social media" hi sualnak caw-ngia nak hmunpi biatak tein hman aa zuam ve. Mitampi cu a kan hrawh cang! Cucaah atu bantuk caan i biapi bik a simi cu keimah hi zumhnak ah ka dir maw? Mi sual khamh ding ah si ti lo in misual biaceih le dantat ding ah a ra dingmi Jesuh ton kaa manh maw? Kaa ready maw? tihi a si ko.\nPosted by Hrambik Lian at 3:23 am No comments: Links to this post